Kejap Je Habis Sebuku Kalau Buat Roti Goreng Lemak Manis Ni. Semudah ABC!

“Ish, banyak lagi roti ni. Tak lama lagi dah nak expired. Nak buat apa ye. Kalau buat sandwich, mesti budak-budak ni dah bosan. Kalau nak buat roti sosej, sosej pulak tak ada.”
Kadang-kadang kita tak ada idea nak buat apa lagi dengan roti biasa kan? Tapi kena juga habiskan sebab tarikh luputnya dah nak dekat. Apa kata cuba buat roti goreng lemak manis ala french toast hasil olahan Puan Ratna Sari Zain ini.

Menurutnya, anak-anak memang suka sangat dengan roti kalau dibuat begini. Rasanya lemak manis. Belum habis goreng dah habis berketul-ketul. Walaupun cuma guna roti biasa, tapi sedapnya lain macam!
Yang menariknya, ianya sangat mudah dan hanya menggunakan beberapa bahan saja yang memang dah tersedia di rumah. Jom tengok bahan-bahan tersebut dan cara membuatnya di bawah.

Resepi Roti Goreng Lemak Manis Ala French Toast
Bahan

Telur 3 biji
Susu pekat manis 2 @ 3 sudu besar
Secubit garam
Roti potong (besar)
Minyak untuk menggoreng

Cara-cara
1. Campurkan Telur & Susu Pekat Ke Dalam Mangkuk

Mula-mula, pecahkan telur. Masukkan susu pekat dan garam. Kacau hingga sebati.

2. Celupkan Roti
Kemudian, potong roti ikut suka dan celupkan dalam adunan tadi.

3. Goreng
Bila kuali dah panas, bubuhkan sedikit minyak dan bolehlah goreng seperti biasa.
Kalau goreng dengan butter pun boleh, lebih wangi. Tapi tak perlu bubuh garam ya kalau nak guna butter yang dah sedia masin @ salted butter.

Bila dah nampak garing atau keperangan, bolehlah balikkan. Lepas tu angkat dan toskan. Siap!
Beginilah Hasilnya
Ha, semudah ABC dah siap dah roti goreng lemak manis kita. Mungkin ada yang biasa buat sebelum ini, tapi tak pernah pula terfikir nak tambahkan susu pekat kan?

Jadi apa lagi, kena cubalah sebab memang rasa lemak manis-manis tu akan menaikkan lagi rasa. Boleh dimakan begitu saja. Anda mesti akan rasa perbezaannya.

*Resepi roti goreng lemak manis ini disumbangkan oleh Puan Ratna Sari Zain menerusi Facebook. Ia telah disunting dan diterbitkan semula dengan kebenaran. Untuk lebih banyak resepi dan perkongsian, boleh follow beliau di SINI. #resepikakrat


10 Resepi Paling Mudah & Lazat Guna Lebihan Roti Gardenia

Kadang-kadang pening juga nak habiskan baki stok roti yang kita ada. Tarikh luput pun dah nak dekat.
Sebenarnya daripada cara biasa kita makan roti dengan cara sapu jem atau buat sandwich, sebenarnya banyak lagi resepi yang kita boleh buat dengan roti yang hampir expired ni.

10 Menu Lazat Yang Boleh Dibuat Dengan Lebihan Roti Gardenia
1. Puding Roti
Bahan-bahan

6 keping roti
4 biji telur ( dipukul)
1 tin susu cair / 2 cawan susu segar
¾ cawan gula pasir
1 sudu kecil serbuk kayu manis
1 sudu kecil esen vanila
2 sudu besar mentega
½ cawan kismis (atau apa-apa topping lain)

Cara-cara

Panaskan oven pada suhu 170 o c.
Sapu mentega pada roti
Potong roti kecil-kecil atau potong dua
Susun roti dalam loyang yang sudah disapu mentega dan ditabur kismis
Dalam bekas lain, satukan telur yang dipukul dengan susu, gula, serbuk kulit kayu manis dan esen vanilla. Pukul sebati dan tuangkan ke dalam loyang.
Tekan-tekan roti menggunakan garpu supaya semuanya terendam dalam adunan telur tadi sepenuhnya.
Bakar selama 45 minit
Siap dihidang

Sumber Resepi: Diari Kurus

2. Cucur Roti
Bahan-bahan

4 keping roti (potong bahagian tepi)
2 biji telur
2 biji bawang merah
Lobak merah yang diparut
Sedikit daun bawang yang dicincang halus
Sedikit ikan bilis
Sedikit garam

Cara-cara

Goreng ikan bilis dan tumbuk halus.
Carikkan roti menjadi cebisan kecil.
Gaul kesemua bahan hingga sebati.
Uli dan bentukkan sehingga menjadi bebola kecil.
Panaskan minyak dan goreng sehingga perang.

Sumber resepi: Keluarga

3. Bingka Roti
Bahan-bahan

5 keping roti gardenia
2 biji telur yang dipukul
1 cawan tepung gandum
½ sudu cawan gula pasir
½ sudu  sudu kecil garam
400ml santan
100ml susu segar / susu cair
1 sudu kecil esen vanilla

Cara-cara

Carikkan roti dan rendam dengan santan. Biarkan sementara.
Satukan susu segar atau susu cair dengan tepung gandum dan telur, sebatikan dan tapis. Boleh kisar di dalam blender untuk dapatkan adunan yang lebih halus. Masukkan esen vanilla dan gula pasir. Kacau sebati.
Sediakan loyang dengan sapukan bahagian dalam dengan mentega. Masukkan roti yang sudah direndam santan dan adunan tadi di dalam loyang. Bakar di dalam oven yang sudah dipanaskan pada suhu 170 Oc selama 45 minit.
Bakar bingka sehingga coklat keperangan. Biarkan sejuk dahulu sebelum diterbalikkan dan dipotong.

Sumber resepi: MyResepi

4. Lasagna Roti
Bahan-bahan

12 keping roti
3 biji telur
200ml susu segar
8 keping keju
1 cekak daun sup
1 biji cili merah (dihiris)
4 sudu besar sos lada hitam
4 sudu besar sos tomato
300 gram daging cincang
3 ulas bawang putih (dicincang)
1 biji bawang besar ( dicincang)
1 cubit garam dan gula

Cara -cara

Sapukan keseluruhan loyang dengan mentega.
Pukul telur dan susu sehingga sebati.
Celup roti ke dalam bancuhan susu tadi dan susun ke dalam bekas sehingga penuh.
Tuangkan separuh dari inti tadi ke atas roti dan ratakan.
Susun kepingan keju ke atas daging.
Ulangi dan tambah lagi satu lapis roti dan daging.
Akhir sekali, taburkan parutan keju di atas lapisan atas sekali.
Jika ada lebihan telur, siramkan di atas roti.
Bakar pada suhu 180 darjah Celsius selama lebih kurang 40 minit.

Sumber resepi: RASA

5. Karipap Roti
Bahan-bahan

Roti
1 bji telur dengan secubit garam, serbuk lada hitam & daun bawang dicincang
(boleh gunakan inti karipap biasa, atau sardin)

Cara-cara

Sediakan inti telur dengan goreng menjadi telur hancur.
Canai nipis roti dan sapu dengan mentega cair di kedua-dua permukaan roti. Kemudian, letakkan inti telur di tengah-tengah.
Boleh letakkan sos cili mengikut citarasa. Lipat roti menjadi segi tiga seperti karipap.
Tekan sudut degan garpu pada keliling roti supaya tidak terbuka. Boleh juga gunakan penekap karipap.
Bakar atau goreng dalam minyak panas.

Sumber resepi: MyResepi

6. Roti John
Bahan-bahan

6 keping roti
3 biji telur
2 keping daging burger
Segenggam kubis yang dihiris nipis
Daun bawang / daun sup
Bawang besar setengah biji yang dipotong dadu
Garam dan gula secukup rasa

Cara- cara

Potong kasar daging burger.
Pukul telur dan masukkan daging.
Masukkan semua sayuran yang sudah dipotong
Tuangkan semua ke dalam kuali leper. Ratakan semua bahan.
Susun lapisan keju.
Tutup dengan roti dan tunggu sehingga masak
Terbalikkan roti dan masak hingga rangup.
Hidangkan bersama mayonis dan sos.

Sumber resepi: Facebook Haz Anna Hasan

7. Jejari Nestum Susu
 Bahan-bahan

Roti putih
Coklat masakan
Nestum

Cara-cara

Potongkan roti kepada bentuk jejari. Susun atas loyang dan bakar dalam ketuhar sehingga garing.
Cairkan coklat masakan dengan teknik ‘double boil’. Boleh masukkan sedikit air untuk cairkan coklat.
Celupkan jejari roti yang sudah dibakar pada coklat masakan.
Kemudian, golekkan pada nestum sehingga rata.
Tunggu coklat mengeras dan lepas itu bolehlah makan.

Sumber: SirapLimau

8. Roti Pizza
Bahan-bahan

Roti
Keju
Sosej yang dicelur
Cendawan butang dipotong kecil dan dicelur
Sos spaghetti
Bawang merah dipotong halus
Cili besar dipotong halus
Daun parsley

Cara-cara

Sapu roti dengan sos spaghetti
Letak semua bahan yang telah dipotong.
Setelah disusun, letakkan keju diatasnya dan bakar dalam ketuhar atau atas kuali leper dengan api sederhana.
Siap untuk dihidang.

Sumber resepi: Facebook

9. Nugget Ayam
Bahan-bahan

Dada ayam 500gm
Roti putih 5 keping
Susu segar 1 gelas

Bahan perasa

Bawang putih 3 ulas : cincang
Bawang merah 1 biji : cincang
Serbuk lada putih : 1 sudu teh
Baking powder : 1 sudu teh
Garam : 1 sudu teh (sis guna garam bukit)
Oregano kering : 1/2 sudu teh
Thyme kering : 1/2 sudu teh

Bahan salut

tepung gandum 2 sudu makan + tepung beras 1 sudu makan
telur ayam
serbuk roti / bread crumb

Cara-cara

Cincangkan dada ayam halus-halus. Boleh guna food processor atau pisau biasa.
Potong / koyakkan roti kecil-kecil. Tuangkan susu ke atas roti.
Hancur-hancurkan roti yang dah dituang dengan susu.
Campurkan semua bahan: dada ayam, campuran roti dan susu, serta bahan-bahan perasa di atas. Gaulkan sebati.
Kukus hingga masak sekitar 30 minit.
Sejukkan dan potong kecil-kecil.
Salutkan dengan telur, tepung, dan kemudian bread crumb.
Bekukan dan boleh digoreng.

Sumber resepi: Facebook El Musliha Katiman

10. Aiskrim Goreng
 Bahan-bahan

Roti putih
Aiskrim (apa-apa perisa)

Cara-cara

Leperkan roti 2 keping. Letak aiskrim atas sekeping roti.
Lapikkan atas roti yang ada aiskrim tadi. Tekap guna cawan kuat-kuat supaya tepinya tertutup rapat.
Simpan dalam bekas dan sejukkan dalam peti sejuk beku.
Bila nak makan, keluarkan dan gorengkan dalam minyak yang betul-betul panas.
Siap untuk dihidang.

Sumber resepi: Facebook Lia Suhana

Simple Tapi Sedap
Sebenarnya kalau kita kreatif dalam mencipta hidangan, pasti kita tak akan bosan dan lebih bijak menggunakan bahan-bahan yang ada saja dekat rumah. Daripada membeli juadah-juadah di luar, apa kata cuba resepi-resepi ini.
Kebanyakannya sangat mudah untuk dibuat di rumah. Bahan-bahan yang diperlukan pun senang didapati. Selamat mencuba!


Resepi ‘Roti Hamlet Kaya’ Tangkap Leleh Macam Di Kelantan, Hanya Guna 4 Bahan Dah Siap!

“Roti Hamlet? Tak pernah dengar pun”
Mungkin ramai dalam kalangan kita yang kurang kenal dengan nama Roti Hamlet. Untuk pengetahuan anda, Roti Hamlet merupakan antara juadah sarapan yang popular di Kelantan. Namanya unik tetapi cara untuk masak roti ini adalah sangat mudah kerana ia melibatkan roti telur yang disapu dengan kaya. Memang kalau buat dekat rumah ni, anak-anak pun suka!

RESIPI ROTI HAMLET KAYA
Serious sedapp tangkapp leleh bila makan. Bila makan tu rasa ala-ala bangsawan taw. Okey jom check it out barang yang diperlukan.
BAHAN YANG DIPERLUKAN

– Roti Hotdog / Roti Kebab ikut korang

– Telur 3 biji
– Kaya
– Planta / Marjerin
CARA MEMBUATNYA
1. Pecahkan 3 biji telur kacau sampai hancur dan masukkan garam sedikit saja. Letak tepi dulu.

2. Ambil 2 keping roti hotdog belah tengah dan sapukan planta atau marjerin. Mana yang ada dekat dapur tu guna ja ok.

3. Ambil nonstick pan panaskan kemudian bakar roti hotdog sampai garing dan lembut. Angkat letak tepi.

4. Ambil telur yang dah di kacau tadi tuangkan dalam pan sampai separuh masak, kemudian ambil roti hotdog yang bakar tadi letak di atas telur tersebut. Biar disaluti telur yang mewah.
5. Dah masak terbalikkan dan angkat letak dalam pinggan. Time ni la yang best.

6. Sapukan seberapa banyak kaya yang korang nak. Lagi banyak lagi sedapp. Potonglah ikut besar mulut korang atau boleh je makan seketul roti tu. Hikhik

Siap! Senang kan.Wajib korang cuba. Mudah simple anak beranak pasti suka. Oppss jangan lepas ni roti hotdog pulak habis yer time pkpb ni.
Sumber: Nani Habib


Rangup Di Luar, Cair Di Dalam. Jom Buat Roti Goreng Inti Milo Yang Simple Tapi Sedap

Bila tiba musim cuti begini, mulalah mak-mak kehabisan idea nak masak apa lagi di rumah. Meriah memang meriah, tapi biasalah budak-budak kalau di rumah memang asyik minta makan aja, lebih-lebih lagi kalau dia aktif bermain dan melompat sana sini.
Stok yang selalu tersedia dah tentulah roti kan? Tapi kadang-kadang mereka pun jemu juga nak makan roti macam biasa. Roti telur dah buat, roti sardin dah buat, apa kata kita cuba roti goreng inti Milo ni.

Resepi roti goreng inti Milo ini dikongsikan oleh Puan Atika Aula. Katanya memang sedap makan panas-panas lepas goreng tu. Rangup di luar, lembut dan cair di dalam. Serius terangkat!
Jadi apa tunggu lagi, jom kita tengok bahan-bahannya.

Resepi Roti Goreng Inti Milo Yang Simple Tapi Sedap
Senang sangat. Dah nama pun roti goreng inti Milo kan, so yang penting kena ada 2 bahan utama ni.

Bahan-bahan

Roti
Serbuk Milo

Cara-cara
Cara-caranya pun semudah ABC je. Macam orang buat aiskrim goreng. Tapi kita guna serbuk Milo je buat intinya.
Boleh bayangkan tak? Ini kami kongsikan cara penyediaannya step-by-step.
1. Lenyekkan Roti
Pertama sekali, ambil roti keping tu dan lenyekkan bagi padat. Bila padat tu, barulah kurang serap minyak bila digoreng nanti.
Boleh lenyek guna cawan atau gelas kalau tak ada roller tu.

2. Bancuh Serbuk Milo
Kemudian kita ambil sedikit serbuk Milo dan bancuhkan dengan air suam. Jangan cair sangat, bancuhan tu biar agak-agak likat sikit supaya tak terlalu meresap pada roti.

3. Bubuh Inti Milo Dekat Roti
Seterusnya bolehlah bubuhkan milo tadi pada roti. Jangan penuh sangat seba, takut susah nak tutup roti tu. Nanti bila goreng terbuka pula dalam kuali.

4. Tekapkan
Kemudian, bolehlah tekapkan guna cawan bulat. Pusing-pusing sampai tercabut sendiri.

Kalau korang ada acuan 4 segi lagi jimat roti tu. Atau mungkin boleh juga tutup tepinya begini, guna garfu tekan-tekan tepinya bagi tertutup rapat.

5. Goreng
Akhir sekali, gorengkan dalam minyak panas. Pastikan minyak betul-betul panas ya, baru masukkan roti supaya tak serap minyak.
Goreng tak perlu lama, asal nampak keperangan dah boleh angkat.

Siap!
Inilah hasilnya… Wah, mesti ramai yang dah terliur nampak coklat daripada Milo tu.
Ini sebenarnya ter’over’ letak Milo sampai terkeluar bila goreng. Apapun, memang sedap dan layan sangat.

Inilah rupanya bila dibelah. Boleh bayangkan tak bila masuk mulut tu… Fuh!

Masing-masing mesti ada stok roti keping dan Milo dekat rumah kan?
Senang je nak buat roti goreng inti Milo rupanya. Sesekali tukar menu pun best juga. Bukan anak-anak je yang suka, seisi keluarga mesti seronok bila dapat hidangan minum petang macam ni.
Selamat mencuba!
*Resepi roti goreng inti Milo ini dikongsikan oleh Puan Atika Aula menerusi Facebook. Ia telah disunting dan diterbitkan semula dengan kebenaran. Untuk pertanyaan lanjut dan lebih banyak resepi menarik, boleh follow beliau di SINI.


“Hari ni rasa takde mood nak makan nasi. Nak masak apa yang best ye?”
Sesekali memang ada masanya kita rasa jemu nak makan nasi kan? Apa kata cuba buat roti jala cicah kari. Fuh, makan petang-petang serius layan. Ada juga yang suka buat breakfast.

Kalau nak ikutkan boleh je nak makan bila-bila masa.
Walaupun simple je tapi mesti bertambah-tambah makan.

Hari ni kami nak kongsikan resepi roti jala oleh Puan Noor Suraya. Katanya walaupun ni baru first time cuba, tapi cukup menjadi.

Hasil tunjuk ajar dari kawan, ibu saudara, tengok resepi Azie Kitchen dan rujuk Google – hasilnya alhamdulillah roti jala tetap lembut dan gebu sampai esok pagi!
Jom tengok resepinya di bawah ini.
Resepi Roti Jala Simple, Lembut & Gebu Sampai Esok Pagi
Saiz hidangan untuk 5-6 orang.
Bahan-bahan

3 cawan tepung gandum
1 sudu kecil garam
3 cawan air / santan (saya guna 2 cawan air & satu kotak kecil santan)
2 setengah sudu besar minyak masak
1 sudu kecil pewarna kuning / warna apa pun boleh
1 biji telur Gred A

Cara-cara
1. Blend Semua Bahan
Mula-mula, kita blend semua bahan sampai sebati.
2. Masukkan Dalam Botol / Acuan Roti Jala
Kemudian, dah boleh terus masukkan adunan tadi ke dalam botol macam ni.
Sekarang ni dah banyak jual dekat kedai plastik atau pasar raya, memang senang menjala sebab picit je atas kuali leper.
3. Masak Dengan Api Kecil
Sapu minyak sikit dekat kuali, lepas tu bolehlah terus menjala.
Nak buat bentuk bulat atau segi empat macam tikar ni terpulanglah ikut yang mana senang ya.
Guna api kecil je. Masak sampai tak nampak warna air tepung tu dah kira masaklah, tak perlu balikkan dia lagi ok.
4. Angkat & Lipat
Kemudian masa panas-panas tu lipat atau gulungkan sampai jadi bentuk roti jala yang kita nak.
Siap dah… Nilah hasilnya. Memang gebu dan lembut. Esok pagi makan pun masih lembut lagi tau!

Dah alang-alang buat roti jala ni, kita sertakan jugalah resepi kuah kari atau gulai ayam untuk cicah.
Mesti ramai dah terror buat kari kan, tapi mungkin ada yang baru first time nak buat tu bolehlah ikut resepi kuah kari ni.
Mudah je.
Resepi Kuah Kari / Gulai Ayam
Bahan-bahan

Setengah ekor ayam potong kecil
2 biji ubi kentang potong kecil
5 ulas bawang merah
3 ulas bawang kecil
1 kotak kecil santan
2 cawan air
1 paket kecil serbuk kari
3 sudu kecil garam, perasakan ikut citarasa
1 sudu kecil gula
1 biji gula melaka
Seinci halia
Seinci lengkuas
3 batang serai
Sedikit bunga lawang, buah pelaga & kulit kayu manis
1 biji bawang merah besar sebiji
1 keping asam keping

Cara-cara
1. Kisar & Hiris Bahan
Pertama sekali, kita blend lengkuas, bawang merah besar, dan serai.
Sambil tu hiriskan bawang merah, bawang putih, dan halia.
2. Tumis
Panaskan kuali dan tumis bahan kisar.
Masukkan sekali bawang merah, bawang putih, dan halia yang dihiris tadi.
3. Masukkan Rempah
Seterusnya Masukkan bunga lawang, buah pelaga & kulit kayu manis.
Agak-agak bahan tadi dah garing, masukkan serbuk kari dan sedikit air.
4. Masukkan Ayam
Bila dah pecah minyak, barulah masukkan ayam.
5. Perasakan
Kemudian perasakan dengan garam, gula, dan gula melaka kalau ada.
Bubuh sekali asam keping untuk seimbangkan rasa kari.
Bubuh air sikit dan tunggu mendidih.
6. Bubuh Santan & Kentang
Bila kuah dah mendidih, masukkan ubi kentang dan santan.
Teruskan masak sampai kentang dan ayam empuk.
Siap. Bolehlah cicah dengan roti jala tadi.
Wow, terangkat!
Selamat mencuba.
*Resepi roti jala ini dikongsikan oleh Puan Noor Suraya Muhd Noor menerusi Facebook. Ia telah disunting dan diterbitkan semula dengan kebenaran. Maklumat lanjut berkaitan resepi boleh rujuk post asal di SINI.


Ini ‘Trick’ Nak Tahu Kelikatan Adunan Roti Jala, Hasilnya Cantik Sehalus Benang!

Bakal masuk bulan mulia Ramadan Al-Mubarak tidak lama lagi, mesti sudah ramai tidak sabar hendak menyediakan pelbagai hidangan menarik di rumah termasuklah roti jala. Resepi roti jala kali ini, penulis ingin berkongsi ‘trick’ bagaimana untuk mengukur tahap kelikatan adunan bahan supaya hasilnya menjadi cantik sehalus benang.
Tips ini telah dikongsikan oleh Puan Huda Ayob, terutamanya buat pembuat roti jala amatur. Melalui perkongsian tersebut, anda perlu fokus pada saiz lubang pusaran sewaktu dalam proses pembikinan adunan tepung. Apakah saiznya? Jom lihat resepi di bawah!

Baca juga: Wah, Tak Sangka Daun Pandan Ada 21 Khasiat Ini, Patut Orang Tua-Tua Suka!
‘TRICK’ KELIKATAN ADUNAN ROTI JALA, HASILNYA SEHALUS BENANG

Saya nak cuba kongsi ilmu mudah. Bagi pembuat roti jala amatur macam saya, setiap kali nak tahu adunan tepung dah cukup likat untuk dijalakan kena tengok “lubang pusaran”.

Kalau besar lubang pusaran, tambah tepung sikit sampai lah lubang sebesar “jari kelingking”. Kalau lubang pusaran kecil, tambah air sikit. Alhamdulillah, menjadi.
Ini resepi untuk 25 biji roti jala.
RESEPI ROTI JALA
BAHAN-BAHAN:

1 biji telur.
2-3 sudu besar santan/susu segar.
2 cawan tepung gandum.
1 cubit pewarna kuning/kunyit.
1 sudu besar gula.
1 sudu kecil garam.

CARA PENYEDIAANNYA:
Gambar kiri: Lubang pusaran yang besar. Gambar kanan: Lubang pusaran kecil.
1. Masukkan air sampai tenggelam tepung (saya agak-agak dalam 2 cawan air ikut cawan sukatan tepung).
2. Ambil sudip panjang kacau-kacau untuk sebati.
3. Dah agak sebati, kita blend semua bahan di atas.
4. Masa ini lah saya kena perhati lubang pusaran tu.
5. Sewaktu nak menjala, masukkan sahaja bancuhan ke dalam botol untuk dapatkan jalaan sehalus benang.
Hasilnya akan jadi menarik!
LIHAT VIDEO:

Sumber: Facebook Huda Ayob via Berkongsi Ilmu Kuih Muih & Masakan (BIKMM)


Resepi Roti John Simple Sangat Guna Roti Keping Je. Sedap Tak Ingat Dunia!

Siapa suka makan roti john bolehlah cuba resepi roti john simple ni… Guna roti biasa pun menjadi elok, sedap sangat!
Kisahnya anak-anak request roti john tapi roti panjang jenis bun untuk roti john tu tak ada stok.

Kes malas nak kedai, guna jelah roti yang ada kat rumah.
Tapi rasa dia memang cukup sedap! Semudah ABC je pulak tu.

Jom kita tengok resepi roti john simple oleh Puan Ameera Rashid ni.

Nampak mudah dan menyelerakan sangat!
Resepi Roti John Simple Guna Roti Keping Je. Sedap Tak Ingat Dunia!
Berikut adalah bahan-bahan yang akan digunakan.
Bahan-bahan

Roti (roti panjang atau roti biasa pun boleh)
Marjerin (untuk disapu pada roti)
Telur (2 biji untuk 5 keping roti)
Daging hancur 1/2 keping
Sayur kubis dicincang
Serbuk blackpepper secukup rasa
Serbuk bawang putih

Cara-cara
1. Sapu Marjerin
Mula-mula kita sapu sedikit marjerin pada setiap kepingan roti.

Ini roti keping yang dah disapu marjerin.
2. Campurkan Bahan Inti
Lepas tu kita satukan bahan-bahan untuk inti.

Ini saya guna 2 biji telur untuk 5 keping roti.

Campurkan dengan daging hancur, kubis, blackpepper, dan serbuk bawang putih.
Lain-lain bahan nak tambah pun boleh, contohnya daun bawang ke, nak tambah cheese ke.
Tak kisahlah ikut citarasa masing-masinglah ye.

Kacau hingga sebati.
3. Bubuh Inti Atas Roti
Lepas dah siap inti tu, kita bolehlah cedok sikit guna sudu dan bubuh atas roti.

4. Bakar
Kemudian bakar atas pan yang dah dipanaskan dan dibubuh sedikit minyak masak.

5. Bubuh Sos
Dah siap bakar, boleh bubuh sos atau mayonis sesedap rasa.
Saya bubuh sos cili dan kewpie mayonis blackpepper and mushrooms.

Siap! Inilah Hasilnya..
Walaupun mungkin rupanya taklah menawan macam guna roti panjang tu, tapi rasa sangat mewah. Sebab bubuh banyak daging, memang terasa di setiap gigitan.
Ok sangatlah buat dekat rumah macam ni kan?
Lagipun kalau mana roti tak habis tu, mesti kejap je licin…
Ibu-ibu silalah cuba resepi roti john simple sedap ni. Memang senang sangat dan berbaloi buat sendiri untuk makan ramai-ramai.
Boleh je tambah-tambah bahan lain dekat inti tu. Saya guna apa yang ada dekat rumah ni je pun dah ok sangat rasa dia.
Selamat mencuba!
*Resepi roti john simple ini dikongsikan oleh Puan Ameera Rashid menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Untuk maklumat lanjut atau sebarang pertanyaan tentang resepi, sila rujuk posting asal beliau di SINI.


Lebih 51k Perkongsian, Ini Resepi Roti John Viral Paling Senang Tapi Rasa Macam Di Bazar!

Memang tidak sah antara juadah yang menjadi pilihan ramai ketika tibanya bulan Ramadan adalah Roti John. Setiap kali berkunjung ke bazar Ramadan, mesti akan panjang sahaja barisan beratur untuk mendapatkan roti kegemaran ramai ini. Berikutan dengan kes Covid yang masih tidak menunjukkan penurunan, walaupun bazar dibenarkan untuk dibuka, kita masih digalakkan untuk masak sahaja makanan di rumah.
Oleh itu, perkongsian cara buat Roti John yang mendapat shares di Facebook lebih 51 ribu adalah apa yang anda boleh cuba di rumah untuk dijadikan menu berbuka atau moreh. Bukan sahaja senang, bila masak sendiri mestilah lagi puas!

BAHAN-BAHAN

-Roti Franfrukter

-Ramly burger lembu

-Frankfurter ayam
-Tumis Bawang Merah + Bawang Putih (Potong dadu)

Masukkan Rempah Kari (Campur air)
Masukkan Daging (Cincang)
Masukkan Sosej (Potong)
Masukkan Garam
Masukkan Lada Sulah (Tiada sukatan sebab saya campak-campak)

1.Pecahkan Telur + Masukkan Daun Sup / Bawang bukan Mak Cik Bawang

2.Campurkan

3.Roti belah dua, jangan bagi putus dan sapukan mentega / planta then terus tekap atas pan

4.Cairkan Mentega / Planta dan tuangkan inti

5.Tekapkan roti

6.Letak Mayonis + Sos Cili , Nak letak timun / Salad atau ikut citarasa pun boleh

7.Lipat roti dan potong!

Boleh cuba untuk menu moreh nanti!
Sumber: Chinta Eyjaa


Resepi Roti Kukus Viral Terlajak Lembut, Buat Sendiri Tak Payah Beratur!

RESEPI ROTI KUKUS
Setiap hari pasti ada sahaja menu viral yang ‘muncul’ dan menjadi kegemaran ramai sehingga perlu beratur berjam-jam untuk mendapatkan makanan atau minuman tersebut. Setiap menu viral di luar boleh sahaja dibuat sendiri di rumah dan sudah tentunya lebih murah serta tak perlu beratur berjam-jam.

Kalau anda ingin mencuba roti kukus viral, di bawah merupakan resepi roti kukus terlajak lembut. Boleh buat banyak-banyak dan hidangkan untuk saudara mara.
Baca juga: Resepi Biskut Ovaltine Manis Berlemak, Sesuai Hidangan Hari Raya

RESEPI ROTI KUKUS VIRAL TERLAJAK LEMBUT

Alhamdullilah jadi roti kukusnya. Dia punya lembut tak boleh bawa bincang. Resepi ini saya cari dekat YouTube dan memang dah lama viral di Indonesia. Boleh je pelbagaikan fillingnya mengikut cita rasa pilihan hati. Memang sedap tau!
Bahan-bahan:
– Tepung pau/gandum 424gram
– Tepung tang mien 75gram (optional)
– Gula halus 125gram
– Yis 5gram
– Baking powder 5gram
– Shortening 50gram
– Air sejuk (225-240gram)

Cara penyediaan:
1. Saya adun menggunkana mixer 7 liter. Masa lebih kurang 30 min low speed.
2. Adunan saya dapat 4 bekas kod 4573 setiap timbangan doh 225gram-228gram.
3. Saya proofing lebih kurang 1 jam-1 jam 30 min bergantung kepada cuaca.
4. Kukus dalam 25 minit ke 30 minit. Make sure balut tutup pengukus dengan kain ye.

5. Roti yang siap dikukus, sejukkan dulu baru potong. Gunakan pisau yang bergigi halus. Boleh dapatkan di kedai bakery pelbagai size ada.
6. Lebihan roti yang belum diisi filling boleh simpan dalam peti beku. Nak guna kukus semula bagi dia lembut balik.
7. Filling boleh dipelbagaikan mengikut kreativiti anda.

Sedia untuk dimakan. Selamat mencuba!
Sumber: Facebook Juliana Jue Cullen


Banyak Roti Lebih, Jom Buat Roti Lapis Daging Yang ‘Melting’ Habis. Senang Je

“Banyak lagi roti lebih tak berusik, dah tak tau nak makan dengan apa. Budak-budak tu pun dah jemu agaknya nak makan roti… Bolehlah cuba resepi roti lapis daging ni, nampak macam sedap. Dah macam lasagna pun ada.”
Selama ni asyik makan roti dengan kaya, jem, chocolate spread, peanut butter semua. Kalau tak suka manis pula, biasanya kita makan sebagai sandwich menggunakan inti telur, sardin atau tuna.

Apa kata kita ubah selera dan cuba buat roti lapis daging yang mudah tapi sedap hingga menjilat jari. Nak-nak pula kalau dapat makan panas-panas, memang ‘melting’ habis! Lebih kurang macam lasagna, cuma roti lapis ni taklah berlapis-lapis. Inti dagingnya pula tak pakai sos tomato, sebaliknya boleh guna apa-apa yang ada dekat rumah. Kalau ada cheese, memang lebih wow lah jawabnya.
Hah, dah terliur kan? Jom kita tengok resepi roti lapis daging hasil perkongsian Puan Nadiah Hanum ini.

Resepi Roti Lapis Daging Yang Sangat Mudah Tapi Sedap. ‘Melting’ Habis!
Bila stok roti dekat rumah tu banyak lagi, inilah cara nak ‘kerjakan’ dia sebelum expired. Sebenarnya roti lapis ni pun sememangnya salah satu favourite anak-anak saya.

Senang sangat nak buat roti lapis ni. Tapi hasilnya memang best!
Jom kita tengok bahan-bahan yang diperlukan dan step-by-step cara membuatnya.
Bahan-bahan
Bahan Inti

Bawang merah
Bawang putih
Halia
Daging kisar
Rempah daging
Lada hitam
*Mushroom / capsicum kalau suka
*Cili / cili padi bagi yang nak pedas
Sos cili Thai
Garam

Bahan Lapis

Roti secukupnya
Susu cair / susu segar
Sup Cendawan Campbell dalam tin
Telur
Cheese

Cara-cara
1. Masak Inti Daging
Pertama sekali, kita sediakan dulu inti daging tu untuk dilapiskan nanti.
Caranya, tumis bawang merah, bawang putih dan halia ikut banyak mana roti dan daging yang kita nak guna. Kemudian, masuk daging kisar, rempah daging dan lada hitam. Masuk air sikit, goreng hingga daging masak dan kering.
Akhir sekali perasakan dengan garam dan sos cili Thai. Kalau nak tambah mushroom & capsicum pun best, tapi saya tak ada stok. Jadi, saya guna bahan yang ada saja. Nak pedas mengganas boleh juga tabur cili padi.
2. Celup Roti Dengan Susu
Sekarang kita lapiskan. Mula-mula celupkan roti dengan susu cair / susu segar. Kemudian susunkan dalam tray.
Saya gunakan tray 8″ ni just nice untuk susunkan 4 keping roti.

3. Ratakan Inti Atas Roti
Lepas tu, bolehlah bubuhkan inti daging yang kita dah masak tadi. Ratakan.

4. Tambahkan Telur & Cream
Kemudian nak lagi sedap dan lemak berkrim, kita tambahkan telur dan cream. Kocok 2 biji telur gred A bersama 3 sudu besar cream Campbells tudan curahkan atas inti daging tadi.

5. Lapiskan Cheese
Nak lagi melting, lapiskan dengan cheese macam ni. Nak guna cheese mozarella atau apa-apa jenis tu terpulanglah ya.

6. Tutup Balik Dengan Roti
Kemudian lapiskan balik dengan roti yang dicelup dengan susu segar atau susu cair, macam mula-mula tadi.
Lepas tu kocok lagi sebiji telur dan tuang atas roti.

7. Bakar
Sebelum bakar, taburkan sedikit lada hitam. Kalau nak tabur cheese lagi pun boleh.
OK, dah boleh masuk oven! Kalau ikut oven saya, bakar pada suhu 200 °c selama 30 minit.

Siap!
Bila keluar oven, beginilah hasilnya… Nampak sedap kan?

Memang sekejap dah licin kalau buat roti lapis ni. Bayangkan rasa daging dan cheese yang cair di dalam tu, memang rasa nak buat je selalu.
Lagipun resepi roti lapis daging ni memang simple sangat. Bahan-bahan pun boleh je diubahsuai dan pakai apa yang ada di rumah.
Rugi tak cuba tau!

*Resepi roti lapis daging ini disumbangkan oleh Puan Nadiah Hanum menerusi Facebook. Ia telah disunting dan diterbitkan semula dengan kebenaran. Untuk lebih banyak tips dan resepi, boleh follow beliau di SINI.


Resepi Roti Nan Gebu Simple Sangat. Bubuh Cheese Lagi Sedap

“Kadang tu rasa boring jugak kalau asyik makan nasi… Rasa teringin nak makan roti, lagi best kalau yang ada cheese atau garlic tu. Fuhh, kalau dapat panas-panas, ratah macam tu je pun dah sedap kan?”
Memang sedap makan roti nan. Tapi nak mencarinya satu hal jugak…

Tak banyak kedai yang ada jual. Kadang tu rasa tak kena dengan tekak kita.
Jadi, jom cuba buat sendiri ikut resepi roti nan Puan Fatihah Hamid ni.

Nampak mudah. Memang gebu-gebas hasilnya!

Berikut adalah bahan-bahan yang diperlukan dan cara nak buat roti nan  selengkapnya.
Resepi Roti Nan Simple. Gebu Sangat, Bubuh Cheese Lagi Sedap!
Bahan-bahan

3 cawan tepung gandum, hibu guna bakers choice
1 sudu besar gula
1 sudu besar yis
1 sudu kecil garam
1 sudu kecil bread improver atau boleh guna baking powder
1+1/4 cawan air
3 sudu besar minyak masak / Olive oil (saya campurkan)

Cara-cara
1. Adun Semua Bahan Menjadi Doh
Mula-mula gaulkan semua bahan dan adunkan sehingga menjadi doh.
2. Rehatkan Doh 30 Minit
Lepas tu tutup doh dan rehatkan lebih kurang 30 minit.
Doh akan naik hingga 2 kali ganda.

3. Keluarkan Angin & Canai
Kemudian, tumbuk doh bagi keluar angin.
Dan bulatkan ikut besar mana kita nak roti nan tu.
Lepas tu canaikan.

4. Bubuh Cheese / Garlic
Masa ni kalau nak bubuh cheese pon boleh.
Lepas dah bubuh cheese, bulatkan balik dan canaikan semula.
Yang suka perasa garlic pun boleh bubuh bawang putih yang dicincang / ditumbuk, butter dan parsley / daun ketumbar untuk sapuan masa masak nanti.
*Kalau suka roti nan yang kosong, skip langkah ni dan terus masak atas api.
5. Masak
Saya masak roti yang dah dicanai tadi di atas kuali non-stick pan.
Guna api paling kecil dan tutup dengan tudung periuk masa memasak tu.
Agak-agak dah masak, bolehlah angkat.
Siap!

Boleh Cicah Dengan Kuah Atau Ratah Macam Tu Je
Mudah kan?
Macam nilah kejadiannya bila dah siap. Tengok dalam dia, memang gebu habis!

Lepas ni bolehlah cuba buat roti nan sendiri dekat rumah.
Lagi jimat, sedap, segar dan boleh makan puas-puas.
Rugi tak cuba tau.

*Resepi roti nan cheese gebu yang simple ini dikongsikan oleh Puan Fatihah Hamid menerusi Facebook. Ia telah diterbitkan semula dengan kebenaran. Sebarang pertanyaan berkaitan resepi, boleh rujuk post asal di SINI.


Resepi Roti Puri Paling Simple Tanpa Yis. Tetap Kembung & Menjadi Elok Je

Agak-agak dah boring tak tahu nak masak apa untuk sarapan, apa kata ibu-ibu cuba resepi roti puri yang sangat mudah ni.
Bagi yang belum pernah cuba, mesti cuba sebab roti puri ni memang sedap sangat!

Rasanya lembut di dalam dan sedikit garing di luar.
Sesuai untuk dicicah dengan kari, sambal, sardin, gulai atau kalau yang suka manisan boleh juga dimakan dengan sekaya.

Sebenarnya roti puri ni kalau diratah macam tu je pun dah sedap.

Resepinya pulak memang simple sangat.
Jom kita tengok resepi roti puri tanpa yis yang dikongsikan oleh Nor Sharawana Idris Syara ini.
Resepi Roti Puri Tanpa Yis
Bahan-bahan

Tepung gandum – 3 cawan
Gula – 1 sudu besar
Garam – 1 sudu kecil
Marjerin – 1 sudu kecil
Air suam – 1 cawan
Minyak masak secukupnya

Cara-cara
1. Buat Doh
Mula-mula kita masukkan tepung, garam, marjerin dan gula. Gaul rata.
Masukkan air sedikit demi sedikit dan uli. Asalkan jangan lembik.
Uli sampai doh tak lekat di tangan.

2. Rehatkan Doh
Biar kejap dalam 10-15 minit untuk bagi doh rehat.
[Baca juga : Resepi Roti Nan Gebu Simple Sangat. Bubuh Cheese Lagi Sedap]

3. Bentukkan
Kemudian tarik doh buat bulat bulat kecik.
Canai leper macam dalam gambar di bawah ni.

4. Goreng
Kemudian terus masukkan doh yang telah dicanai ke dalam minyak yang betul-betul panas.
Guna api sederhana ya.
Tengah goreng tu siramlah minyak panas atas puri biar gemuk mengembung.

5. Siap!
Agak-agak dah masak tu bolehlah angkat.
Kemudian ulang balik sampai habis semua doh tadi.
Lepas tu bolehlah hidangkan.

Tips Nak Bagi Puri Kembung Elok

Minyak mesti betul-betul panas. Bukan panas macam baru bukak api.
Waktu goreng, guna api sederhana.
Sambil goreng, curah minyak panas tu bnyk kali atas roti puri sampai dia kembung sendiri.
Masa canai tu tak payah nipis sangat pun tak apa.

Mudah kan?
Jadi jangan lupa resepi roti puri tanpa yis yang sangat mudah ni… Dah cuba sekali mesti nak buat lagi.
Confirm anak-anak pun suka makan roti puri ni.
Selamat mencuba!
[Baca juga : Cara Buat Kulit Tortilla Homemade. Guna 3 Bahan Je, Jimat & Sedap! ]
*Kredit resepi: Nor Sharawana Idris Syara via Facebook Masak Apa Hari Ini (MAHN)


Resepi Roti Sardin Bungkus Ala Pataya Viral Yang Sangat Simple, 5 Minit Dah Siap!

Roti sudah semestinya menjadi pilihan makanan asas untuk seisi keluarga. Kalau diingatkan semula, ketika mula-mula Perintah Kawalan Pergerakan hampir kesemua pasaraya kehabisan stok roti. Ini menunjukkan roti merupakan makanan yang boleh dimasak pelbagai termasuklah boleh dibuat ‘Roti Pataya’. Macam mana nak buat dan rupa roti pataya tersebut?
Ini adalah resepi yang sangat mudah untuk anda buat roti ini dan sangat sesuai dimakan ketika sarapan. Boleh juga buat untuk anak-anak bawa bekal ke sekolah.

BAHAN-BAHAN
Hari ni first try buat roti inti sardin ala pataya yang depa duk viral tu. Alhamdulillah, menjadi ..inti tu rasanya kita boleh ja letak inti apa kita sukakan…macam inti karipap tu ka kan …
-Inti sardin tin kecik

-Bawang besar potong dadu

-Cabai hidup pun potong kecik-kecik
-Ayaq asam jawa skit
-Garam skit
Masak pi sat ataih api tu…kalau tkmau masak pn tkpa..ikut suka la kn…

Bungkuskan roti yang sudah diletakkan inti sardin bersama-sama dengan telur.

Jangan lupa terbalikkan roti yang telah dibalut.

Bila dah siap dimasak, anda boleh potong bungkusan roti seperti gambar di bawah. Nampak macam pizza!

*Boleh try buat untuka anak-anak bawa bekal ke sekolah. Perut pun kenyang!
Sumber: Saya Suka Masak


Banyak Roti Tak Laku Kat Rumah, Jom Cuba Resepi Roti Sardin Celup Tepung. Confirm Licin!

“Eh, dah nak expired roti ni tapi macam tak bersentuh lagi. Mesti budak-budak ni dah jemu nak makan roti sapu jem atau kaya pagi-pagi… Apa resepi simple nak buat guna roti ni ye?”
Sesekali tu memang rasa bosan nak makan roti. Balik-balik buat sandwich, cicah Milo.

Daripada biarkan roti tu expired, apa kata kita cuba resepi roti sardin goreng tepung yang dikongsikan oleh Puan Masni Bahari ni. Sedap oo kalau makan panas-panas.
Boleh buat sarapan atau makan petang. Mesti kejap je roti tu laku, habis licin. Silap-silap tak cukup pulak!

Resepi Roti Sardin Goreng Tepung Yang Mudah & Sedap
Ramai yang suka makan sardin kan? Tapi kalau asyik buat sandwich biasa tu kadang-kadang boring juga.

Jadi bolehlah diolah jadi roti sardin goreng tepung macam ni. Makan panas-panas memang sedap. Nak buat pun mudah.
Ini bahan-bahannya.
Bahan-bahan

Roti
Sardin (masak macam biasa, tumis bawang dan bubuh cili kalau suka)

Bahan untuk bancuhan tepung

Tepung beras – 1 cawan
Tepung gandum / jagung – 1 cawan
Soda / Baking powder – 1 camca kecil
Garam

*Bancuh dengan air
Cara-cara
1. Sediakan Inti
Mula-mula sediakan inti sardin ikut suka nak masak macam mana. Biasanya kita tumis dengan bawang atau cili kisar. Kemudian masukkan sardin dalam tin.
Kemudian hancurkan isi ikan tu bagi jadi macam ni.

2. Sediakan Bancuhan Tepung
Sementara tunggu inti sardin tu sejuk sikit, bolehlah kita buat bancuhan tepung.
Seeloknya buat bancuhan tepung ni awal sikit sebab lagi biar lama, lagi elok kejadiannya.
Caranya campurkan semua bahan tepung tu, kemudian gaulkan dengan air suam. Jangan pekat sangat, jangan cair sangat. Agak-agaklah, bubuh sikit-sikit dulu.
Dah siap, ketepikan.

Kalau dekat rumah dah ada tepung segera untuk menggoreng macam tepung Bestari tu pun boleh juga guna terus. Tak payah bancuh-bancuh lagi.
3. Kelim Roti
Seterusnya kita nak bubuh inti dalam roti dan kelimkan bagi dia tak terbuka.
Kalau nak senang, boleh guna kelim karipap macam ni. Jangn risau, kalau goreng dia tak akan keluar sebab kita akan celup dengan tepung kejap lagi.

Kalau tak ada kelim karipap ni, jangan sedih pulak. Korang boleh juga guna garfu tu tekan-tekan dekat tepi macam dalam gambar kat bawah ni.

4. Celup & Goreng
Ok, sekarang panaskan kuali dan bubuh minyak untuk menggoreng.
Celupkan roti yang dikelim tadi macam ni dan terus goreng bila api dah cukup panas.
Agak-agak dan keemasan terus angkat. Tak payah lama sangat sebab intinya kita dah masak tadi.
Siap!
Haa… Dah siap, macam nilah kejadiannya. Tergoda tengok kan?
Memang syok kalau makan panas-panas.

Bagi yang tak ada idea nak makan apa petang-petang tu bolehlah buat roti sardin celup tepung ni.
Mudah je tapi sedap. Lagipun taklah membazir roti dekat rumah tu kan?
Selamat mencuba.

**Resepi roti sardin celup tepung ini dikongsikan oleh Puan Masni Bahari menerusi Facebook. Ia telah disunting dan diterbitkan semula dengan kebenaran. Untuk pertanyaan dan maklumat lanjut mengenai resepi, sila rujuk post asal beliau di SINI.


“Alahai banyak lagi roti ni dah muak nak makan. Esok dah nak expired. Nanti tak makan membazir pulak…”
Kadang-kadang bila ada banyak lagi roti di rumah, rasa dah tak lalu nak makan dengan jem atau sekaya. Tapi nak tak nak kena habiskan juga memandangkan tarikh luputnya makin hampir.

Apa kata cuba resepi ringkas yang dikongsikan oleh saudari Farhana Ismail ini. Mudah je nak buat tapi sedap sangat sampai asyik ulang-ulang makan tanpa sedar!

Jom tengok resepi penuhnya di bawah ini.

Resepi Roti Sardin ‘Confirm’ Ketagih. Mudah Je Nak Buat!
Berikut adalah senarai bahan yang diperlukan.
Bahan-bahan

Sardin
Cili padi
Bawang merah
Serbuk lada hitam
Telur
Susu full cream (*optional)
Roti buku

Cara-cara
1. Buat Inti Sardin
Mula-mula sekali, kita buat inti sardin.
Tumis bawang merah hingga naik bau. Masukkan cili padi dan sardin dalam kuali.
Sambil kacau, sambil hancurkan ikan dalam kuali.
Masak hingga sedikit kering dan tambah sedikit garam dan serbuk lada hitam.
Dah siap cukup rasa semua boleh ketepikan dulu.

2. Lenyek Roti
Sementara tunggu inti sardin tadi sejuk sikit, ambil roti beberapa keping.
Lenyek roti supaya leper. Tujuan kita lenyek ni supaya roti jadi padat, tak mudah terlerai dan tak serap minyak.
Jangan risau kalau tak ada alat untuk lenyek tu. Saya lenyek guna cawan je.

3. Bubuh Inti
Masukkan inti sardin yang kita dah masak tadi kedalam roti.
Lepas tu, kelim roti tu di tepinya supaya intinya tak terkeluar. Saya kelimkan guna garpu je macam dalam gambar di bawah ni.

4. Celup Telur & Goreng
Pecahkan telur dan tambah susu full cream untuk rasa yang lebih lemak dan sedap.
Celup roti tadi ke dalam telur dan goreng dengan sedikit minyak. Tunggu hingga kekuningan dan terbalikkan hingga masak kedua-dua belah.

Siap!
Beginilah hasilnya. Dah boleh ngap. Fuhhh, simple sangat kan? Tapi serius memang sedap makan macam ni. Sampai tak perasan boleh habis sebuku roti.
Tak percaya, cuba buat untuk suami masa balik kerja petang-petang. Mesti senyum meleret sampai ke telinga!
Nak buat untuk sarapan pun sesuai, dapat pula kalau makan panas-panas dengan kopi atau teh. Memang ‘terangkat’ dibuatnya.
Ok dah tahu resepi ni jangan lupa buat di rumah nanti. Senang sangat. Bahan pun mudah. Rugi tak cuba.
*Resepi roti sardin goreng ini dikongsikan oleh Farhana Ismail menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan boleh follow post asal beliau di SINI.


Rasa Macam Cotton Candy, Ini Resepi ‘Cloud Bread’ Inti Warna-Warni Anak Mesti Suka

Apa lagi aktiviti yang menarik untuk dilakukan bersama anak-anak ketika hujung minggu selain keluar berjalan-jalan? Ibu bapa boleh cuba juga aktiviti memasak bersama anak-anak kerana aktiviti sebegini sangat menyeronokkan. Antara menu yang anda boleh cuba dan pastinya anak-anak akan suka adalah ‘cloud bread’. Mempunyai rasa seperti makan mashmallow dan cotton candy, menu ini adsalah sangat unik dan menarik untuk anak-anak. Tengok warna-warni pun dah seronok!
BAHAN-BAHAN CLOUD BREAD

-3 biji putih telur
-1sd besar lemon juice

-Secubit garam halus

-3 sudu gula halus
-1 sudu tepung jagung
-Pewarna makanan
CARA-CARANYA
1. Pukul telur putih dan garam hingga berbusa, kemudian masukkan Lemon juice.

2. Masukkan gula halus

3. Masukkan tepung jagung, putar lagi

4. Letakkan pewarna

5. Bakar pada suhu 150c 25-30 minit

Hasilnya

Posted by Humairah Al-Hamra on Thursday, August 20, 2020

Sumber: Humairah Al-Hamra


Selalu kita makan roti sosej biasa tu rasa boring jugak kan?
Apa kata kita cuba resepi roti sosej ala oriental dengan sos istimewa oleh Puan Zurina Zulkefli ni?

Nampak menyelerakan dan lain daripada yang lain!
Ini Resepi Roti Sosej Sos Ala Oriental Yang Lain Daripada Lain. Luarbiasa Sedap!
Roti Sosej Sos ala Oriental untuk minum petang.

Dah lama rasa nya saya tak makan sosej. Alang-alang nak makan biarlah makan dengan roti dan sos istimewa saya buat sendiri.

Kali ni sos saya sedikit lain sebab saya lebih suka ada rasa lobak merah dan daun bawang, rasa lebih rangup. Makan roti sosej ni teringat-ingat makan dalam wayang. Huhu.
Resepi saya sediakan di setiap gambar di bawah ya.
Kita tengok bahan-bahannya dulu.
Penyediaan Sos Istimewa
Bahan-bahan

1 biji lobak merah dipotong dadu *nak lagi sedap, boleh tambah cendawan butang.
1 biji bawang kuning dipotong dadu
3 ulas bawang putih dicincang
1 sudu kecil biji lada hitam ditumbuk hancur
1 batang daun bawang dihiris halus
2 sudu besar planta
1 sudu besar tepung gandum
Air – tuang sedikit demi sedikit
Setengah kiub pati ayam
2 sudu besar sos tiram
1 sudu besar kicap pekat
Garam mengikut citarasa

1. Panaskan planta sehingga cair. Api kecil ya sebab kita tak nak planta cepat hangus.

2. Masukkan bawang putih bawang kuning, tumis hingga harum. Kemudian masukkan lobak merah, masak sebati.

3. Taburkan tepung gandum dan gaul sebati.

4. Masukkan air sedikit demi sedikit sehingga menjadi kuah.

5. Masukkan kicap, sos tiram, kiub pati ayam dan akhir sekali taburkan lada hitam.
Jangan lupa perasakan dengan garam, sekiranya perlu.

7. Padam api dapur dan taburkan hirisan daun bawang. Gaul rata.

8. Siap sos istimewa saya.

Cara Penyediaan
1. Sediakan sosej.
Saya lebih suka masak sosej di atas kuali sehingga hangus2 sikit supaya ada rasa grill gitu.

2. Untuk roti, kita hiris dari tepi ya.
Kemudian boleh letakkan sosej.

3. Kukus untuk dapatkan tekstur roti yang lembut.
Kalau anda gunakan periuk kukus biasa, pastikan roti dialas kain ya, bagi mengelakkan peluh wap jatuh ke atas roti.
(Saya beli bamboo steamer ni kt kedai jual2 periuk, barangan2 dapur.. harga dlm rm18..)

4. Letakkan sos ke atas sosej.

Siap sedia dihidang.

Selamat mencuba!
*Kredit resepi: Zurina Zulkefli


Resepi Roti Telur Berhantu, Nak Lebih Sedap Makan Ketika Lembut & Panas!

Ia selalu terjadi, roti yang masih banyak akan dibuang kerana tidak mampu menghabiskannya dalam sesuatu tempoh. Bagi mengelakkan pembaziran, sekiranya anda mempunyai roti yang hampir tamat tarikh luputnya di rumah, mungkin anda boleh mencuba resepi mudah ini.
Ia adalah resepi roti telur berhantu yang dikongsikan oleh Puan Cheyah Saripuddin. Menurutnya, hanya menggunakan tiga bahan saja. Cara menyediakannya pun amatlah mudah! Lebih sedap apabila ia dimakan lembut sewaktu panas-panas.

Baca juga: Rupanya Guna 3 Bahan Ini Dah Boleh Buat Sos Perapan BBQ, ‘Save’ Bajet & Enak!
SEKALI MAKAN PASTI TAK CUKUP SEKALI!
Roti telur berhantu.

Ngeri pulak rasa tajuk roti telur berhantu. Tapi betul tau, sekali kau dah rasa tak boleh stop makan. Lagi-lagi makan waktu panas memang best! Kalau yang dah sejuk rasa still sama cumanya aura sedap tu kurang.

Senang nak buat pula tu sebab bahannya pun hanya perlukan roti, telur dan susu. Boleh la view step senang namatey. Ajarkan anak-anak masak  begini seronok mereka nanti.
Selamat mencuba!
RESEPI ROTI TELUR BERHANTU
BAHAN-BAHAN:

6 keping roti.
2 biji telur.
2 sudu susu pekat.

CARA PENYEDIANNYA:

1. Roti dipotong empat bahagian tau. Kalau tak nak potong pun tak kisah.
2. Pecahkan dua biji telur dan masukkan dua sudu susu pekat.

3. Kacaulah campuran itu bagi ianya betul-betul sebati.

4. Kemudian, ambil kepingan roti yang telah dipotong untuk dicelupkan ke dalam campuran tadi.

5. Pastikan kedua-dua belah bahagian kepingan roti dicelup sama rata.

6. Gorenglah ia tanpa minyak atau sedikit minyak. Jumlah minyak yang banyak akan menyebabkan ia meresap ke dalam roti. Ia juga bagi mengelakkan dari makan roti yang berminyak.

7. Setelah itu, sudah kelihatan manis warnanya boleh lah diangkat.

Setelah diangkat roti telur tersebut, ia takkan keras. Malah, akan lembut kelepek begini. Tapi makan dia ketika lembut waktu panas-panas.

Sumber: Facebook Cheyah Saripuddin


Resepi Roti Telur Sardin Paling Mudah Dan Sedap. Gerenti Kejap Je Habis Sebuku

Letih juga nak fikir idea sarapan dan minum petang kan? Kalau boleh nak yang simple-simple aja.
Apa kata kita buat resepi roti telur sardin viral ni.

Dahlah mudah, cepat, sedap pulak hasilnya… Rugi tak cuba tau!
Bagi yang tak pernah cuba, bolehlah tengok bahan dan cara membuatnya yang dikongsikan oleh Puan Zur Ain Salim dekat bawah ni. Mudah sangat.

Resepi Roti Telur Sardin Viral Paling Mudah, Sedap & Cepat
Bahan bahan :

1 tin kecil sardin
½ biji bawang holland*
3 batang cili padi*
Sedikit daun sup & daun bawang*
Garam
Lada hitam (saya tukar lada sulah )
3-4biji telur
Roti keping

Cara cara :
1. Hancurkan Sardin
Mula-mula kita keluarkan ikan sardin dalam tin tu. Boleh ambil sos dia sikit.

Lenyekkan dalam mangkuk.
2. Cincang Bahan
Kemudian cincang bahan yang bertanda* (bawang holland, cilipadi, daun sup dan daun bawang).
Kalau suka pedas bolehlah lebihkan cili.
Kalau nak buat untuk anak, asingkan cili tu.

3. Gaulkan Semua Bahan
Seterusnya kita gaulkan bahan cincang tadi dengan ikan sardin yang telah dilenyek.
Tambahkan telur, sedikit garam dan kacau sampai sebati.
4. Potong & Celup Roti
Ambil roti keping dan potong ikut saiz yang kita suka.
Nanti kita nak celup roti dalam bancuhan sardin yang telah dicampur dengan semua bahan tadi.

5. Goreng
Macam biasa, panaskan sedikit minyak atas kuali leper.
Lepas tu gorenglah roti yang dah dicelup tadi. Macam buat roti telur biasa tulah…
Cuma ada tambah sardin, cili, bawang, daun sup dan daun bawang. Mudah kan?

Siap!
Sekejap je dah siap… Nilah hasilnya. Memang sedap makan panas-panas.

Yang bawah ni pulak versi anak-anak punya, tak ada cili.

Makan pulak dengan kopi atau teh. Lagi layan! Confirm roti sebuku kejap je licin kalau buat untuk 1 famili.
Puas hati makan ramai-ramai.
Jadi, apa tunggu lagi. Yang tak pernah cuba tu kena try tau!
*Resepi roti telur sardin viral ini dikongsikan oleh Puan Zur Ain Salim menerusi Facebook. Ia telah disunting dan diterbitkan semula dengan kebenaran. Sebarang pertanyaan boleh rujuk post asal beliau di SINI.


Butter Cair Di Dalam Mulut, Ini Resepi Mexican Bun Persis Rotiboy Anda Wajib Cuba!

Setiap kali berkunjung ke pasaraya besar, tidak sah kalau anda tidak berhenti untuk membeli roti yang mempunyai bau kopi iaitu rangkaian jenama Rotiboy. Mempunyai rasa dan aroma yang menyelerakan, roti yang juga dipanggil Mexican Bun ini sudah mendapat tempat di hati orang ramai. Tetapi ramai yang masih belum mencuba resepi untuk buat Mexican Bun ini di rumah.
Mudah dan tidak memerlukan barang yang rumit, apa kata anda cuba pula buat roti ini di rumah bersama anak-anak. Bukan sahaja sedpa malah nak makan banyak pun puas! Jom kita tengok resepi Mexico Bun yang dikongsikan ini supaya dapat dijadikan panduan untuk anda yang mahu mencuba.

RESEPI MEXICAN BUN YANG GEBU!

Bahan-bahan (roti) :

1biji kuning telur

30g gula kastor
Secubit garam
250 tepung roti/tepung gandum
1sb susu tepung
1sk yis
150 ml air (agak agak)
30g marjerin
Bahan-bahan (topping) :

50g butter (lembut)
40g gula perang
1biji telur A
1sk esen vanilla
1sb nescafe + 1sb air panas (campur dan kacau)
60g tepung gandum
10g tepung jagung
Inti roti :

Butter + gula + garam (kacau sebati, bekukan potong kiub)
Cara-cara :
1. Masukkan semua bahan dalam mixer/bm uli sampai elastik. Lebih kurang 1jam.

2. Siap uli rehatkan selama 15minit.
3. Bahan topping campur semua, kacau sebati masukkan dalam piping bag.
4. Ambil doh 40g, letak inti dan bulatkan semula.

5. Tray sapu marjerin dahulu, biarkan doh selama 30minit. Letak topping atas.

6. Bakar pada suhu 170 selama 20minit. Ikut oven masing-masing. (Panaskan oven dahulu)

Tengoklah kejadiannya!

Sumber: Puteri Desa via Masak Apa Hari Ini


Resepi Sago Gula Melaka Ekspres Guna 3 Bahan, Sedapnya Makan Sejuk-Sejuk!

Sudah hampir sebulan kita berada di dalam rumah, dah bermacam-macam resepi sudah dicuba dari menu utama sehinggalah ke pencuci mulut. Tetapi, ada satu pencuci mulut yang menjadi kegemaran orang ramai sejak dahulu lagi iaitu sago gula melaka. Tetapi, resepi sago gula melaka yang dikongsikan ini lebih simple dan lebih cepat! Macam mana nak buat, jom kita tengok resepinya!
SAGO GULA MELAKA SIMPLE, BAHAN-BAHAN DIPERLUKAN
Rasanya la kan antara dessert glemer time pkp ne. Hehehe. Nak abiskan pkp lagi 3 minggu mau bermacam. Kaler dia keluar lgi nanti. Hehe. Sapa dah buat meh tepek gambaaa. Saya makan dengan susu full cream and guna gula melaka teapot ne. Memang sedap gilaaaaa.

-Sago
-Susu full cream

-Gula melaka Teapot

1. Masak dahulu sagu tersebut, ikut kepada kesukaan anda nak buat warna apa.

2. Kemudian, tuang susu dan gula melaka sedikit bersama sagu. Boleh makan terus!

3. Letak dalam peti sejuk dahulu lagi sedap!

Selamat mencuba!
Sumber: Shiha Sazali


Resepi Sagu Sumsum Paling Mudah & Sedap. Gabungan Yang Memang ‘Meletop’!

Resepi sagu sumsum ni memang unik. Selalunya kita tengok orang buat bubur sumsum atau sagu gula Melaka je kan. Pernah tak cuba gabungkan kedua-dua ni…?
Inilah keistimewaan resepi sagu sumsum yang korang kena cuba. Menurut penyumbang resepi ini iaitu Maizatul Nur Mahmud, kedua-dua manisan ni memang dah jadi favourite mereka sekeluarga.

Tak sangka bila dah gabungkan dua-dua ni memang ‘meletop’ hasilnya!
Jadi, apa tunggu lagi.

Jom kita cuba resepi sagu sumsum oleh beliau yang cukup mudah dan simple. Insha Allah semua orang boleh buat hari ni jugak!

Resepi Sagu Sumsum Paling Mudah & Sedap
Bahan-bahan
A. Untuk Sagu:

3 cwn sagu
10 cawan air
Pewarna hijau
Daun pandan

B. Untuk Sumsum:

3 cwn tepung beras
1 cwn tepung jagung
15 cwn air
2 kotak kecil santan
Daun pandan
Garam

C. Untuk Air Gula:

Air
Gula melaka
Gula merah
Daun pandan

Cara-cara
A. Untuk Sagu:

Mula-mula masukkan air dan daun pandan ke dalam periuk. Didihkan air. (Penting! Jangan masukkan sagu dulu sebelum air mendidih sebab nanti sagu jadi berketul-ketul dan melekat).
Lalukan air pada sagu dulu.
Kemudian masukkan sagu ke dalam air yang mendidih tadi. Titiskan pewarna. Ikutlah nak warna apa pun. Kalau beli sagu yang dah ada color, tak payah letak pewarna lagi ya.
Kacau dengan penuh kesabaran. Tutup periuk dengan penutup periuk. Sesekali tu kacau ya supaya sagu tak hangus, terbentuk elok dan tak melekat.
Kalau semua sagu jadi warna jernih maksudnya sagu tu dah masak sepenuhnya.
Bila dah masak tu bolehlah tuang ke dalam bekas. Jangan penuh sangat sebab nak tinggalkan ruang untuk sumsum pulak nanti.

B. Untuk Sumsum:

Didihkan 10 cawan air bersama daun pandan.
Bancuh tepung beras + tepung jagung dengan 5 cawan air.
Masukkan bancuhan tepung ke dalam air mendidih sambil kacau-kacau.
Masukkan garam. Bagi rasa lemak-lemak masin.
Kacau dengan penuh kesabaran sehingga masak. Nanti dia ada letusan-letusan tau. Jadi pandai-pandailah ye nak selamatkan tangan.
Bila tepung nampak macam berkilat-kilat, tanda dah masak la tu. Tak pun, rasalah tepung tu. Kalau rasa mentah lagi, teruskan mengacau.
Masukkan 2 kotak santan. Kacau sampai masak. Bila dah masuk santan, jangan lama-lama sangat atas api.
Bila dah masak, tuang dalam bekas yang dah ada sagu tadi. Tuang atas lapisan sagu. Biarkan sejuk.

C. Untuk Air Gula:

Masuk semua bahan dalam periuk, masak sehingga mendidih
Kalau nak pekat, tambahkan sikit tepung jagung
Tapis ke dalam bekas berasingan.
Siap. Nanti bila nak makan baru ambil dan makan dengan sagu sumsum tadi.

Inilah Hasilnya…
Bila dah siap, kita hidanglah.
Macam nilah hasilnya resepi sagu sumsum tu.

Nampak sedap kan…
Ada yang terliur tak?

Mudah sangat nak resepi sagu sumsum ni kan?
Rugi tak cuba tau.
Buat minum petang memang marvelous, rasa lemak-lemak manis confirm nak repeat lagi.
Buat untuk majlis-majlis pun memang sesuai. Guna bahan-bahan semuanya yang senang dapat dan memang dah ada pun dekat rumah.
Ok semoga bermanfaat.
Selamat mencuba!
*Resepi sagu sumsum ini dikongsikan oleh Maizatul Nur Ahmad menerusi Facebook Masak Apa Hari Ni (MAHN). Ia telah disunting dan dikongsikan semula dengan kebenaran. Sebarang pertanyaan boleh rujuk posting asal beliau di SINI.


Resepi Sajian Pantang Lempeng Oat Siti Nurhaliza

Lempeng merupakan salah satu sajian utama bagi kalangan ibu yang sedang berpantang. Lempeng ini boleh menggabungkan pelbagai bahan seperti buah-buahan dan kekacang. Oleh itu, Dato’ Sri Siti Nurhaliza turut berkongsi bahawa beliau juga mengamalkan pengambilan lempeng ketika dalam pantang.

Menerusi perkongsiannya di laman Instagram, lempeng yang mengandungi pelbagai makanan berkhasiat seperti oat dan madu ini juga merupakan salah satu diet yang bagus semasa berpantang. Jadi, mana-mana ibu yang sedang dalam proses berpantang tu boleh juga cuba!
LEMPENG OAT DARI DAPUR TOK TI

Rindu lempeng oat makan masa pantang.. kak @susydinda beri resepi , saya buat..alhamdullillah,jadik jugak.. bahan2 QuakerOat,madu,kismis,kurma(siat siat bagikecil) horlic, susu segar.Sukatan takde ye sbb saya ikut perasaan je..?
A post shared by  Siti Nurhaliza Tarudin (@ctdk) on Jul 11, 2018 at 5:48pm PDT

Rindu lempeng oat makan masa pantang.. kak @susydinda beri resepi , saya buat..Alhamdullillah,jadik jugak..

Bahan-bahan
  QuakerOat
  Madu
  Kismis
  Kurma(siat siat bagi kecil)
  Horlic
  Susu segar
  Sukatan takde ye sbb saya ikut perasaan je..
Bukan itu sahaja, rata-rata ramai peminat berkongsi pendapat bahawa pengambilan oat, madu, kismis dan susu segar ini dapat membantu menjadi milk booster buat si ibu.
MILK BOOSTER

MEMANG SESUAI UNTUK DIET PANTANG

BOLEH GANTIKAN MADU DENGAN PISANG

*Anda pun boleh cuba. Mana tahu habis berpantang boleh jadi slim macam Dato’ Siti kan?
Sumber : ctdk


Resepi Creamy Fruit Salad Yang Cukup Special. Sihat, Lazat & Menyegarkan Tekak

“Nak buat pencuci mulut apa untuk open house nanti ye. Biskut raya dah ada. Nak tambah kek lagi, muak pulak rasa… Menu apa menarik untuk tetamu ye?”
Sesekali ubah selera apa kata sediakan salad buah-buahan sebagai pencuci mulut. Selain menyihatkan, ia juga cukup menyegarkan tekak. Apatah lagi kalau disediakan bersama krim salad yang sedap dan berkrim. Fuh, memang padu!

Jom kita cuba resepi Filipino Fruit Salad yang dikongsikan oleh Puan Marimar Mas.
Menurut beliau, resepi ini beliau dapat melalui seorang kawan berbangsa Filipina di tempat kerja.

Tak rugi cuba. Memang sedap sangat walaupun first time buat.

Rata-rata tetamu yang makan semuanya suka. Diorang puji, “Sedapnya puding buah ni..”
Jadi, korang bolehlah try buat dekat rumah atau bila ada majlis untuk dijadikan pencuci mulut. Confirm licin!
Ini saya kongsikan resepi salad buah yang simple tapi sedap sangat.
Resepi Salad Buah Berkrim Yang Lazat, Simple & Menyegarkan Tekak
Bahan-bahan

Fruit Cocktail (Jenama apa pun boleh)
Susu Pekat
Cheddar Cheese
Nestle Cream (Mesti ada baru sedap)
Corn Kernel (Bukan Cream Corn tau)
Buah-buahan segar (Terpulang nak letak buah apa, lagi banyak lagi sedap)

Cara-Cara
1. Potong & Kupas Buah
Mula-mula sekali basuh semua buah yang baru dikeluarkan dari peti ais dan potong mengikut saiz kesesuaian mulut korang.
Kalau macam longan tu korang kupas kulit dia dulu dan buang biji kat dalam tu, kang tak pasal-pasal makan tercekik biji pulak.

2. Potong Cheddar Cheese
Seterusnya potong cheddar cheese secara mendadu.
3. Tapis Fruit Cocktail & Corn Kernel
Keluarkan fruit cocktail dan corn kernel dari dalam tin dan buangkan airnya.
4. Gaul Krim
Sekarang campurkan Nestle Cream, Cheddar Cheese dan susu pekat tu bersama dan gaul.
Kuantiti Nestle Cream tu boleh agak-agak dengan kuantiti buah-buahan korang. Tapi untuk cheddar cheese tu kalau bubuh banyak pun lagi sedap
Bagi yang bertanya, Nestle Cream ni boleh jumpa dekat pasar raya contohnya Aeon Mall atau Giant. Ini gambarnya saya letakkan di bawah supaya senang korang nak cari.

Susu pekat ni pulak boleh letak dalam 2 atau 3 sudu teh je tau, atau mengikut kemanisan mulut korang.

5. Masukkan Buah
Kemudian masukkan semua buah-buahan dan kacau sampai korang puas hati.
6. Sejukkan
Bila dah siap gaul, letak dalam bekas yang bersesuaian dan simpan dalam peti ais untuk dimakan sejuk-sejuk.
Baru sedap!

Boleh ‘Pancing’ Anak-anak Makan Buah
Senang kan? Berbanding makan kek atau manisan, eloklah kalau sediakan salad buah-buahan macam ni.
Secara tak langsung boleh galakkan anak makan buah jugak.
Memang sihat, lazat dan rasa buahnya segar serta menyejukkan tekak. Rasanya pun cukup special, lain daripada lain!
Selamat mencuba.
*Resepi salad buah berkrim ini dikongsikan oleh Puan Marimar Mas menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Resepi Salad Buat Sendiri Di Rumah, Sedap & Puas Hati!

“Sedapnya salad ni. Kena belajar buat sendiri…”
Antara makanan diet kegemaran ramai pastilah salad. Enak dimakan pada bila-bila masa sahaja dan sangat mengenyangkan. Ianya amat berkhasiat dan boleh dimakan bersama roti, telur rebus atau ayam grill.

Jadi, untuk anda yang sedang diet dan mahukan resepi salad paling sedap, apa kata cuba resepi Cahaya Aynee yang dikongsi di laman Facebook. Buat sendiri di rumah sangat puas hati dan sudah tentunya sedap!
Baca juga: 5 Resepi Diet Berasaskan Roti, Kalori Masih Terkawal

RESEPI SALAD BUAT SENDIRI DI RUMAH, SEDAP & PUAS HATI

Salad utk diet suku-suku separuh saya. Mixed salad ala-ala #CaesarSalad tapi guna bahan yang ada dekat rumah. Saya hari-hari makan nasi suku-suku separuh tapi hari ni nak tukar selera makan salad. Selamat mencuba.
Bahan-bahan:

Roti wholemeal (potong ala-ala croutons)
Romaine salad
Telur
Dressing (saya guna kewpie thousand island)

Cara penyediaan:
1. Kalau nak bakar roti dalam oven lagi sedap tapi saya goreng atas pan sahaja.

2. Rebuskan telur dalam 8 minit sambil tu bersihkan salad dan potong.

3. Hidangkan dalam pinggan.

Banyak pilihan dressing. Sepatutnya caesar salad kena guna kewpie caesar yang color biru tu tapi saya pakai mana yang ada dekat rumah sahaja.

Sedap. Lengkap semua ada sayur, protein dan karbohidrat.

Malam ni boleh cuba buat!
Sumber: Facebook Cahaya Aynee


Kenapa Tumbuk Cili Guna Lesung Batu Lebih ‘Kaw’ Dari Pengisar?Ini Jawapan Dari Sudut Saintifik

Biasanya kalau kita memasak lauk sambal di dapur, cara yang paling senang untuk hasilkan cili boh atau apa-apa sahaja cili adalah dengan mengisarnya dengan menggunakanmesin pengisar kan? Mana tidaknya, cara ini adalah lebih mudah dan tidak melecehkan dan turut boleh menjimatkan masa, terutama sekali buat anda yang bekerja.
Tapi perasan atau tidak, rasa cili boh yang dikisar menggunakan mesin pengisar agak kurang ‘umphh’ berbanding menggunakan batu lesung? Setiap kali makan sambal cili seperti sambal belacan yang menggunakan batu adalah lebih sedap dan kaw berbanding yang dikisar menggunakan mesin pengisar. Kenapa macam itu?

Lesung batu vs blender
Sebenarnya, persoalan ini ada jawapannya daripada sudut saintifik. Mari ikuti perkongsian oleh petugas makmal, Mohd Azizul Osman dalam group Facebook Suami Masak Apa Hari Ini (SMAHI) baru-baru ini.

Semalam isteri minta nasi goreng pedas. Jadi, pagi ni ‘pongpang-pongpang’ la menumbuk cabai (cili) memecah keheningan pagi. Sekadar nak berkongsi pendapat terhadap persoalan: kenapa tak kisar je pakai blender, kan senang?

Senang tapi tak ‘power’. Takdak ‘flying kick’ atau sepak terajangnya. Dulu kat makmal bakteriologi, aku guna pestle dan mortar untuk keluarkan intracellular bacteria macam Brucella atau Coxiella burnettii dari dalam sampel tisu. Sekarang di makmal virologi pun masih guna pestle dan mortar untuk isolasikan virus. Samalah juga untuk keluarkan segala komponen dalam sel cabai dan bawang.

Unsur-unsur seperti cellulose microfibrils, hemicellulose, pectin, lignin, soluble protein dan lain-lain akan keluar dengan sempurna. Sementalahan capsaicin (8-methyl-N-vanillyl-6-nenonamide) dalam cabai yang sangat berkhasiat akan teradun dengan sempurna.
Ianya tak berlaku sepenuhnya dengan blender sebab blender hanya akan cincang atau potong kepada cebisan-cebisan kecil saja. Jadi, gunalah lesung batu untuk lebih sedap dan lebih memikat isteri. Tu je nak kongsi.
*Rupa-rupanya macam itu!
Sumber: Mohd Azizul Osman


Resepi Sambal Belacan Simple Tapi Padu. Confirm Terliur

Siapa ‘hantu’ sambal belacan kena cuba resepi sambal belacan yang sangat simple tapi sedap ni oleh saudari Al Ulfah II ini.
Mesti lebih berselera bila nak makan nasi. Makan dengan ikan goreng dan ulam saja pun boleh bertambah dibuatnya.

Baca juga: Cara Goreng Ikan Keli Tak Melekat Di Kuali & Tak Meletup
Jom cuba resepi sambal belacan di bawah ini ya.

Resepi Sambal Belacan Simple Tapi Sedap
Bahan-bahan

20 biji cili padi hijau
2 biji cili padi merah (siapa nak lagi pedas boleh lebihkan)
4 biji cili merah besar / hidup (saya potong pendek-pendek dan buang biji) senang nak tumbuk.
1/2 sudu teh gula (jangan banyak…nanti manis kurang sedap)
Sedikit garam kasar (jangan byk sebab belacan dh masin. Saya suka masak guna garam kasar. Bila nak masak, cuci dulu garam kasar baru bubuh dalam masakan)
Sedikit bahan perasa Ajinomoto jika suka. (Saya tak letak)
Sebesar ibu jari belacan (Terpulang pada selera masing-masing ya. Boleh kurang atau lebihkan belacan)
Kak guna belacan tumbuk orang kampung buatan Muslim.
Hujung camca kecil pes asam jawa Adabi
1/2 biji limau nipis atau 1 biji limau kasturi (perah ambil jusnya)

Cara-cara

Satukan semua bahan (kecuali asam jawa dan limau nipis/ kasturi) dan tumbuk. Saya tumbuk kasar je. Nak guna blender pun boleh.
Kemudian satukan bahan tumbuk dengan Pes asam jawa Adabi, perahan limau kasturi, limau nipis atau lemon kacau sebati.
Siap!

Mudah Kan?
Dah siap pun… Bolehlah hidangkan dengan nasi putih dan lauk-pauk.
Boleh buat stok dekat rumah. Makan dengan ikan goreng memang terangkat!
Mudah sangat kan? Confirm tak menyesal.
Selamat mencuba ya.

*Resepi sambal belacan simple tapi sedap ini dikongsikan oleh saudari Al Uffah menerusi Facebook. Ia telah disunting dan diterbitkan semula daripada posting asal. Untuk sebarang maklumat lanjut atau pertanyaan sila ajukan di SINI.


Resepi 6 Jenis Sambal Anda Wajib Kena Mahir, Barulah Makan Nasi Tambah!

Menjadi kewajipan dalam setiap menu rakyat Malaysia adalah makanan pedas. Apabila anda makan nasi lauk campur, pasti tak sah kalau anda tak ambil sambal belacan untuk digandingkan bersama lauk-pauk bukan? Mungkin ada dalam beberapa jenis sambal yang dijual di kedai tidak menepati citarasa anda kerana manis atau kurang pedas, jadi inilah masanya untuk anda memahirkan diri buat sendiri guna resepi sambal belacan di rumah.
Berikut merupakan antara 6 jenis resepi sambal yang anda wajib kena mahir. Bila dah mahir buat jenis-jenis sambal ini, pasti akan buat anda tambah nasi berpinggan-pinggan!

Baca juga: Cara Buat Roasted Chicken Ala Hotel Guna Air Fryer, Berkilat & Terliur!
RESEPI  SAMBAL BELACAN ANDA WAJIB KENA MAHIR, ADA 6 JENIS
1.Resepi Sambal Belacan Siam

-2 biji cili masak

-20 biji cili api
-10 biji cili api merah siam
-Belacan
-1 sudu kecil gula
-1/2 sudu kecil garam
-1/2 sudu kecil ajinomoto
-Air asam secukupnya
-5 sudu cuka makan
-1/2 biji bawang holland
-Blendkan kesemua bahan dalam blender
-Air asam tu agak agak
-Nak cair pekat sambal sebijik rasa sambal kat kedai tomyam
2. Resepi Sambal Belacan Tempoyak

-1 biji cili masak
-20 biji cili api
-10 biji cili api siam merah
-1/2 sudu kecil garam
-1 sudu kecil gula
-Kalau tempoyak dah manis letak gula sikit je cukup
-1/2 cawan ikan bilis di basuh
-Tumbuk / blend dalam chopper kesemua bahan
-Dah hancur masukkan ikan bilis
-Chopper lagi separuh hancur
-Last kawinkan dengan tempoyak manis
3.Resepi Sambal Belacan Limau

-1 biji cili masak
-20 biji cili api
-10 biji cili api siam
-1/2 sudu kecil garam
-1 sudu kecil gula
-belacan
-2 biji limau nipis
-Tumbuk / blend dalam chopper kesemua bahan dan akhir sekali perahkan perahan limau. Jangan masukkan air ye nanti sambal cepat berubah rasa. Sambal akan tahan lama dalam peti sejuk.
-Sambal ni kalau kakzu dah bosan sangat tak tau nak masak apa, amik ikan atau ayam , gaul garam dan kunyit kemudian letakkan sambal ni kat bahagian atas dan masak dalam air fryer. Lauk diet paling sedapp.
4. Sambal Mangga

-1 biji cili masak
-20 biji cili api
-10 biji cili api siam
-1/2 sudu kecil garam
-1 sudu besar gula
-Belacan
-Buah mangga / bacang / kuinin yang di racik racik
-Tumbuk / chopper kesemua bahan kecuali mangga. Jangan masuk air tau, dah hancur baru baru masakkan mangga.
5.KUAH ASAM

-Cili api hijau
-Cili api merah
-Cili masak
-Bawang besar
-Buah tomato
-Semua di hiris
-Bahan blender
-Bawang besar
-Cili api
-Air asam jawa
-Belacan
-Lenyekkan ramas ramas dua bahan ni dengan air
-Semua bahan di satukan
-Masukkan kerisik
-Sesuaikan rasa gula dan garam serta bahan perasa
-Gula letak lebih sikit
-Masukkan limau kasturi di belah 2
-Sukatan agak agak ikut citarasa dan kepekatan ya
6.SAMBAL PICIT

-Macam buat kuah asam cara dedulu. Bezanya takda bawang je.
Bahan
-air asam jawa
-cili api
-belacan
-garam
-gula
-ajinomoto
-Tenyeh-tenyehkan je
-Suka tambahkan perahan limau nipis
-Last masukkan ikan pelaling rebus
-Warna bergantung pada jenis asam jawa dan belacan
Selamat mencuba!
Sumber: Lily Liyana via Masak Apa Tak Jadi Hari Ini


Resepi Sambal Garing Ikan Bilis Layan Habis. Boleh Simpan Stok, Mudah Sangat!

“Alahai, dah pukul 5 lebih. Terbabas pulak tidur. Ni tak sempat nak masak sahur. Apa nak makan ni? Tinggal 10 minit je nak imsak…”
Biasalah kadang-kadang tu terlepas sahur. Kalau ada 10 minit lagi, makan yang simple pun boleh.

Biasanya nasi masa berbuka ada lebih lagi kan? Bolehlah goreng telur atau makan dengan sambal garing yang mudah disimpan ni.
Sambal goreng memang ‘kena’ dengan tekak orang Malaysia. Sesuai dijadikan pembuka selera untuk makan dengan nasi, bubur, roti atau apa saja.

Boleh juga buat penyedap rasa bagi mereka yang sukakan pedas.

Oh ya, lagi satu ia memang sesuai dibawa travel ke mana-mana. Disebabkan ianya jenis kering, so taklah risau kalau tertumpah dalam luggage.
Jadi, apa kata kita tengok cara buat sambal garing simple sangat yang dikongsikan oleh Puan Zalieda Zaliedana.
Resepi Sambal Garing Mudah & Lazat
Berikut adalah bahan-bahannya
Bahan-bahan

250g bawang merah / bawang besar dihiris nipis
30 tangkai cili kering
250g ikan bilis Jepun
Serbuk pati ikan bilis
Garam / gula secukupnya

Cara-cara
1. Goreng Bawang
Pertama sekali, gorengkan bawang besar atau bawang merah yang telah dihiris nipis.
TIPS: Untuk bagi extra garing, gaulkan dengan 1 sudu besar tepung beras. Boleh juga tambahkan secubit garam.

2. Goreng Cili
Seterusnya, goreng pula cili kering yang dah dibuang biji dan direbus hingga lembut.
Goreng hingga betul-betul garing ya. Bila dah garing angkat dan toskan macam biasa.

3. Goreng Ikan Bilis
Kemudian gorengkan pula ikan bilis sehingga garing.
Ikan bilis Jepun ni saiznya kecil dan halus. Mudah nak digoreng, lebih rangup dan tak liat.

4. Kisar Cili Kering Yang Telah Digoreng
Sekarang kita kisarkan pula cili kering yang dah digoreng tadi.
Blender guna pengisar kering.

Sebelum itu, tambahkan sedikit serbuk pati ikan bilis bersama garam dan gula untuk dikisar bersama.

5. Tumis
Sekarang kita akan gaulkan semula cili kering, bawang dan bilis menjadi sambal.
Mula-mula letakkan 1 sudu minyak masak dan masukkan cili yang dah dikisar. Tumiskan sekejap.

6. Gaulkan Bawang & Bilis
Bila cili dah makin kering, masukkan ikan bilis dan bawang goreng.

Kacau goreng hingga sebati semuanya.

Siap!
OK. Dah siap pun sambal garing. Beginilah hasilnya. Mudah je kan?
Boleh makan dengan nasi putih, roti, bubur atau ratah macam tu saja.

Kalau buat lebih-lebih tu, bolehlah simpan buat stok. Senang nak makan nanti.
Memang convenient untuk bawa travel ke mana-mana.

Di sini kami sertakan juga video lengkapnya supaya lebih faham.

Selamat mencuba!

*Resepi Sambal Garing Ikan Bilis Rangup ini dikongsikan oleh Puan Zalieda Zaliedana menerusi Facebook. Boleh follow FB beliau, IG Zaliedana atau subscribe Youtube channel Zalieda Diari Zaliedana untuk lebih banyak resepi menarik.


Resepi Sambal Garing Pedas Macam Bubur Marrybrown

Setiap kali berkunjung ke restoran makanan segera Marrybrown, pasti anda tidak lepas untuk memesan menu bubur pedas bukan? Menjadi kegemaran ramai, menu bubur pedas di Marrybrown juga kadang-kadang ‘sold out’! Kebetulan pula kita berada dalam tempoh lockdown, apa kata kita cuba sendiri buat bubur pedas bersama sambal garing yang menjadi bualan ramai ini. Mesti tambah bermangkuk-mangkuk!
Baca juga: Cara Sediakan Bubur Nasi Secara Ekspres Untuk Bayi

BAHAN-BAHAN SAMBAL GARING

-Segenggam cili kering

-Bawang merah 3 biji

-Bawang putih 3 ulas
-Boleh tambah udang kering segengam**
-Gula
-Garam
-Perasa jika suka
CARA-CARA
1.Goreng sampai garing

2..Blend/chop halus.. Ikut la kasar/halus mana yang korang nak.. Saya pakai chopper. Boh sekali garam, gula dan secukup rasa (tak payah banyak sangat sebab bahan-bahan utama pun memang dah ada rasa)

3.Siap

Sumber: Puan Eha, Ada Suhaq


Resepi Sambal Goreng Power. Makan Dengan Nasi Kosong Confirm Bertambah

Kalau dah namanya orang Malaysia memang tak sah kalau tak makan sambal dalam sehari. Sambal goreng ni walaupun simple tapi ia antara menu pelengkap yang menaikkan lagi selera kita bila makan dengan apa-apa pun!
Ada yang suka cicah roti, cucur, ubi rebus, makan dengan biskut, bubur, nasi goreng  dan sebagainya. Kalau dapat yang sedap tu, makan dengan nasi kosong pun boleh bertambah tau!

Jom kita tengok resepi sambal goreng turun-temurun yang lazat tapi mudah disediakan seperti yang dikongsikan oleh Puan Lyana Hisham ini.
Resepi Sambal Goreng Simple Tapi Power
Sebenarnya sambal ni Yana belajar daripada Ibu, resepi asal daripada arwah nenek Yana.

Arwah nenek memang pandai masak, dulu kecik-kecik order apa jer semua dia buat. Rinduu tok mak, Al Fatihah.

Ini resepinya, Yana senaraikan secara ringkas ya.
Bahan-bahan

*Bawang besar saiz sederhana 2
*Cili hijau 6 & Cili Merah 4
*Cili Padi merah sikit (kalau nak pedas)
*Ikan bilis sikit
*Belacan sikit
Asam Jawa (agak agak 1/2 dari saiz telur ayam, perah dalam mangkuk, air dia toskan)

– Semua bahan bahan bertanda * ni blend kering.

Cara-cara
1. Tumis Bahan Kisar
Ambil minyak dalam 1 senduk (memang kena lebih kalau tak sambal tak garing).
Tumis bahan bahan blend kering tadi sampai garing.

2. Masukkan Air Asam
Bila bahan dah garing, baru masukkan air asam.
Perasakan dengan garam, kemudian gula sikit.

3. Tambah Hirisan Bawang
Hiriskan bawang dan campur sekali dalam sambal.
Kacau sebati dan lepas tu tutup api.
4. Buang Lebihan Minyak
Jika perlu, bolehlah buangkan lebihan minyak pada sambal tadi.
Bolehlah agak-agak pandai buang sendiri banyak mana nanti okay.
Siap!

Mudah kan?
Siap dah…. Inilah hasilnya. Memang boleh buat terliur kan?
Mudah sangat sebenarnya nak buat sambal goreng ni. Bolehlah simpan stok dekat rumah nanti.
Bila agak-agak malas atau tak sempat nak masak, boleh makan dengan nasi, roti, bubur atau apa-apa yang kita suka.
Confirm menjilat jari!
Selamat mencuba ya semua.
*Resepi sambal goreng ini dikongsikan oleh Puan Lyana Hisham menerusi Facebook. Ia telah disunting dan diterbitkan semula dengan kebenaran. Sebarang pertanyaan atau maklumat lanjut boleh dirujuk pada post asal beliau di SINI.


Resepi Sambal Hitam Belimbing Pahang Viral, 30 Minit Dah Siap Tapi Rasa ‘Marvelous’!

Sebut sahaja sambal hitam, pasti kita terbayang keenakan sambal belimbing yang pedas dimakan bersama nasi bukan? Sambal hitam yang terkenal dari negeri Pahang ini sering mendapat permintaan ramai namun sukar untuk kita temui di pasaran. Hal ini kerana cara untuk memasaknya juga dikatakan agak agak rumit bagi mendapatkan tekstur yang sama seperti apa yang anda makan di negeri Pahang.
Namun, terdapat perkongsian di laman Facebook dimana wanita ini berkongsikan resepi sambal hitam belimbing yang boleh siap dimasak dalam masa 30 minit sahaja! Apa yang pasti, rasanya pun sedap dan setanding dengan masakan orang-orang tua.

BAHAN-BAHAN SAMBAL HITAM BELIMBING PAHANG

-Cili api

-Cili besar

-Belimbing
-Bawang besar
-Ikan bilis
CARA-CARANYA
1.Panaskan minyak dulu korg.. supaya bahan-bahan tadi tak lama merenang dalam kuali tu.

2.Minyak panas je masukkan bawang besar dan ikan bilis yang diblender kasar.. tumis sampai agak kekeringan.

3.Blend cili dan belimbing tadi, takyah blend halus sangat.

4.Bila bawang dan ikan bilis dah hampir kering masukkan cili yang dah blend tadi..

5.Kacau lagi, bila nampak sambal hampir kering tambahkan perisa garam sedikit.

6.Taraaa!.. dah siap.. dia punya rasa memangg marvelous.. yang ni tahan lebih lama daripada kita rebus dulu belimbing tu.. lagi satu kenapa mummy buat mcm ni je simple, sebab kalau kita rebus belimbing tu, biasanya kuali kita akan rosak.. tapi kalau buat ikut resepi mummy ni kuali memang suci murni je.

*Makan dengan nasi panas-panas memang sedap!
Sumber: Habib Izzah


“Aduh terliur pulak tengok sambal hitam ni lalu dekat wall tadi. Dahlah susah nak cari. Kalau tengok mak buat selalunya mau berejam lamanya…”
Sesekali tu teringin juga nak makan sambal hitam ni. Kalau ikut resepi sambal hitam original sememangnya kena masak belimbing tu berjam-jam lamanya kan.

Tapi kalau dah teringin sangat dan susah pulak nak ada masa untuk buat macam tu, boleh cuba cara ekspres macam yang ditunjukkan oleh Puan Aida Husin ni.
Memang mudah dan cepat. Sesuailah untuk ibu-ibu yang tak ada banyak masa di rumah. Bagi ‘lepas’ tekak sendiri, kira dah ok sangat lah tu kan?

Jom kita tengok resepi sambal hitam simple ni di bawah.

Resepi Sambal Hitam Mudah & Paling Ekspres. Tetap Sedap!
Sebab tiba-tiba teringin nak makan masa dinner, saya belasah je buat stail ekspres. Memasak tu kan seni. Hihi.
Bahan-bahan

*Bawang besar
*Bawang kecil
*Bawang putih
*Cili api
*Belimbing
*Chilli flakes (guna yang beli siap atau buat sendiri)
Ikan bilis
Garam
Perasa / Kicap / Sos Tiram

Cara-cara
Mudah je kan bahannya. Yang penting kena ada belimbinglah, baru jadi sambal hitam.
Kuantiti bahan tu boleh agak-agak ikut macam dalam gambar tu.
Ok. Ini pulak cara nak membuatnya.
1. Kisar
Mula-mula masukkan semua bahan bertanda * di atas ke dalam blender.

Mungkin ada yang tanya, chilli flakes ni ada jual yang dah siap, macam saya guna jenama Padu ni. Kalau tak ada, boleh kisar cili kering tu sikit atau guna serbuk cili. Ikut taste masing-masinglah ye.
2. Tumis
Bila dah siap blend, lepas tu tumiskan aja semua bahan tu dalam kuali.

3. Goreng Bilis
Sambil tu gorengkan ikan bilis sampai rangup.
Nak goreng dulu bilis lepas tu baru tumis dalam kuali dan minyak yang sama ni pun boleh.

4. Masukkan Bilis Yang Dah Ditumbuk
Lepas dah tumis pecah minyak, boleh masukkan bilis yang dah digoreng tadi.
Sebelum tu, tumbuk sikit bilis yang dah digoreng tadi guna lesung, tapi tak payah hancur sangat. Boleh tengok macam gambar dekat bawah ni.

5. Perasakan
Akhir sekali, bolehlah perasakan dengan garam, kicap, sos tiram dan serbuk perasa kalau suka.
Gaul sebati dan siaaaaaaappppp.

Sedap Juga Kan!
Hah senang kan? Dah siap pun sambal hitam paling mudah dan ekspres ni.
Tapi janganlah compare dengan yang original tu tau. Sebab ni kira cara yang shortcut untuk mak-mak yang nak cepat macam saya.
Bolehlah buat tekak yang dah teringin sangat tu… Alhamdulillah saya rasa ok, sedap! Makan dengan nasi panas je pun dah cukup memyelerakan.
Selamat mencuba!
*Resepi sambal hitam ini dikongsikan oleh Puan Aida Husin menerusi Facebook. Ia telah disu ting dan diterbitkan semula dengan kebenaran.


Resepi Sambal Ikan Bilis Melahar Negeri Sembilan, Boleh Tahan 3 Bulan!

Sekarang ini di pasaran, terdapat pelbagai jenis jenama sambal ikan bilis yang dijual. Malah, penyediaannya memiliki pelbagai teknik mengikut kepakaran individu atau ada juga berdasarkan budaya di sesetengah kawasan yang didiami.
Sebagaimana perkongsian yang dibuat oleh saudara ini, yang telah berkongsikan resepi Sambal Ikan Bilis Melahar dari Negeri Sembilan. Dengar saja nama dah kecut perut, mungkin rasa pedasnya seperti hidangan popular lain di negeri ini yang sememangnya terkenal dengan kepedasannya.

Baca juga: Resepi Serbuk Asam Boi, Mudah Buat Sendiri Tak Perlu Beli Guna 3 Bahan Saja!
RANGUP & GARING! IA BOLEH GUNA UNTUK PELBAGAI HIDANGAN

Setelah melihat gambar di atas, mesti ada di kalangan pembaca yang sedang telan liur melihat kerangupan dan warna pedasnya yang begitu mengiurkan. Anda sudah timbul rasa ingin tahu bagaimana enaknya? Apa kata, jom cuba buat berdasarkan resepi di bawah.

Assalamualaikum dan selamat malam.
Potang tadi ado yang jual ikan bilis 1kg RM20. Dio koba ikan bilis ranggup sey (saya) bolie 2kg sobab nak bantu peniago. Sey tau gred eh liat sedikit.
Balik sey buek lah stok Sambal Ikan bilis Melahar, sey sonang nak masak nasi goreng nanti. Nak makan MO (sama) ruti bulih, bubur nasi bulih, apo-apo yo lah kan. Tahan 3 bulan suhu luar.
Sey kongsi resepi MO sahabat sey.
RESEPI SAMBAL IKAN BILIS MELAHAR
BAHAN A:

Cili api merah 300gm.
Bawang putih 6 ulas.
Bawang besar 4 biji.
Ikan bilis 500 gm.

BAHAN B:

Minyak 300ml.

BAHAN C:

Stok ayam 1 sudu.
Garam kalau nak lotak boleh yo.

CARA-CARA PENYEDIAANNYA:
1. Kisar tanpo air (kisar kasar).
2. Masuk bahan A dan B dalam minyak masak yang panas.
3. Dah garing sikit baru masuk bahan C.
4. Masak ni kono (kena) kacau, kalau nak ikan bilis masak ranggup dan sodap.
Penyediaan maso 1jam 20 minit. Ini kalau nak bawa poie umrah ko, jejalan ko tahan 3 bulan dokek (dekat) luar. Selamat mencubo.
Sumber: Facebook Dato Sri Kucing via Masak Apa Hari Ni..(MAHN)


Dapat 2K Shares FB Dalam 3 Jam, Ini Resepi Sambal Ikan Bilis Turun Temurun Paling Original

Masakan jenis sambal tumis pastinya akan menaikkan selera sesiap sahaja tidak kira masa. Antara lauk yang sesuai untuk dimasak sebegini adalah menggunakan ikan bilis. Mudah, cepat dan sedap dimakan adalah faktor utama juadah ini tidak lapuk ditelan zaman. Oleh itu, satu perkongsian di laman Facebook dimana wanita ini mengamalkan cara masakan sambal tumis ikan bilis secara turun temurun dan mendapat ‘shares’ sebanyak dua ribu dalam masa 3 jam!
RESEPI SAMBAL TUMIS IKAN BILIS TURUN TEMURUN

Assalam semua warga MAHN. Ok rentetan posting semalam dr sahabat Kak Koi Cikgu Zazo Mohammad, tak sangka ramai sgt yg like ramai sgt yg share resepi sambal bilis warisan dr arwah mak mertua Kak Koi. Orang kampung panggil MAK ANJANG ZAIMAH. Ok dgn ikhlas dan rela hati Kak Koi share ORIGINAL RECEPI utk panduan semua. Dulu pernah share resepi ni kt page ni tp dah bertahun sudah yg anak Kak Koi masak sambal bilis ni. Ramai pgl dia Chef Iyrfan .
Ada yg tanya sambal ni manis ke, gula banyak mana. Gini la senang kan, kita yg masak so kita sendiri yg adjust manis dia, masin dia kan. Tp wajib dlm resepi ni ada gula karamel dan gula melaka.

1. SAMBAL YG SEDAP DAN BETUL-BETUL MASAK MESTI WARNA MERAHNYA AGAK PEKAT, BKN WARNA MERAH CERAH.
2. SAMBAL MASAK BILA MINYAK NAIK KE ATAS.
3. PERLU RENIHKAN SAMBAL LPS DAH MASUK SEMUA BAHAN SEBELUM TUTUP API.
4. PERLU BETUL-BETUL MASAK SUPAYA TAK SAKIT PERUT (mak mertua cakap )
5. SAMBAL BILIS INI BOLEH FROZENKAN DAN TAHAN BERBULAN LAMANYA BILA CUKUP MASAK.
BAHAN-BAHAN YANG DIPERLUKAN

So sape nak resepi ni Kak Koi halalkan dan mohon doakn Kak Koi dipermudahkan segala urusan & murah rezeki yer. Arwah mak mertua Kak Koi mmg lejen bab sambal bilis ni. So inilah resepi yg sebenar yer :-
1.Cili kering dalam 2 genggam
2.Bawang besar 2 biji
3.Bawang putih 3 ulas besar
– sume ni blend dgn sedikit air & letak sesudu minyak masak –
Lps tu panaskan minyak sampai keluar asap sikit-sikit. Tumis sesudu gula pasir UNTUK JADIKAN GULA HANGUS / KARAMEL & terus kacau laju-laju sampai jd coklat (WARNA KARAMEL), terus masukkn cili blend tadi.
Kacau sampai naik minyak dan garing, masukkn ikan bilis (Kak Koi suka ikan bilis mata biru Sabah..selalu kirim dengan kawan yang balik sana) + bawang besar 2 biji hiris lebar-lebar sikit.

#edit IKAN BILIS TAK PERLU GORENG YERR. LPS CUCI TU BIAR JE. TGU TURN DIA NAK MASUK DLM SAMBAL hahahaa. NANTI LEMBUT JE BILIS DOK DENDIAM DLM SAMBAL TU.
Kacau sampai sebati, masukkn air sama paras dengan ikan bilis dan bawang tadi..kecikkan sikit api biar dia merenih..
Bila nampk dia macam nak mengering sikit, masukkan air asam jawa, garam 1 sudu kecil (ikut suka masin), sedikit serbuk perasa (jika suka) serta 1/4 potongan gula melaka atau gula kabung atau gula nise (orang kelantan panggil). Sambal perlu manis sikit yer. Kalau tak nak manis tu bukan sambal bilis Kak Koi dah hahahaaa. Buh la gula pasir dalam 2 sudu besar atau lebih ikut suka. Tak nak pun takpe. Adjust ikut selera masing-masing.
Kacau lagi sampai semua larut. Ingat masa ni api jangan besar yer. Pastu kalau nampk kering sangat, masukkan sikit air panas.. biar dia macam berkuah sket.
Tunggu sampai naik minyak merahh jekk..besarkn api..kacau balikkan..terus tutup api.Siap!

Sumber : Koi Salz Eimas


Resepi Sambal Ikan Stail Terengganu, Nikmatnya Lawan Dengan Nasi Impit!

Nasi impit dan kuah kacang begitu sinonim dinikmati bersama ketika hari raya. Namun, berbeza pula budaya makanan nasi impit di negeri Terengganu.
Melalui perkongsian Puan Nor Azimah Ali, sambal ikan stail Terengganu menjadi pilihan buat penduduk tempatan di negeri tersebut untuk dilawankan bersama nasi impit. Kalau anda sudah jemu dengan rendang dan kuah kacang, boleh lah mencuba resepi seperti di bawah.

Baca juga: Resepi Kuetiau Goreng Basah Viral, Bahan Pun Ringkas & Rasa Macam Di Warung!
RESEPI SAMBAL IKAN STAIL TERENGGANU, NIKMATNY LAWAN DENGAN NASI IMPIT

Hai warga MAHN yang dikasihi. Masih beraya ke tu hehe.

Nak try makan nasi impit dengan sambal ikan Terengganu stail? Sedapppp. Cubalah buat satu kelainan untuk hidang kat tetamu tu, mesti terangkat!
Dari awal raya haritu dah teringin nak buat tapi tak sempat-sempat. Pagi ni paksa bagi sempat juga hehe sebab petang karang nak sambung beraya lagi ni.
Resepinya mudah, bahan pun mudah, cuma nak kan rajin je.
RESEPI SAMBAL IKAN STAIL TERENGGANU

BAHAN-BAHAN:

2 ekor ikan
4 ulas bawang merah
Sehiris halia
Setengah sudu kecil lada hitam
Kelapa parut muda
Garam dan gula

*ini kiraan bahan untuk yang sedikit makan, boleh gandakan untuk buat banyak.
CARA-CARA PENYEDIAAN:
Isi ikan.
1. Saya buat sikit je, guna 2 ekor ikan, kalau nak buat banyak just gandakan bahan yea. Ikan ni seeloknya dipanggang. Tapi saya nak cepat, so saya rebus je. Ambil isi.
Bawang, halia, lada hitam tumbuk kasar. Tumbuk dalam lesung batu lejen.
2. Bawang merah 4 ulas, halia sehiris, lada hitam setengah sudu kecil semua ni tumbuk kasar je.
3. Kelapa muda diparut
4. Garam dan gula secukup rasa.
Semua bahan leburkan dalam kuali.
5. Semua bahan ni lebur saja dalam kuali dan dimasak dengan api sedang.
6. Kalau kering sangat boleh tuangkan sikit air rebusan ikan tadi.
Siap! dan selamat mencuba.
REAKSI MENGUJAKAN DARIPADA PENGIKUT & IKAN YANG DICADANGKAN!
Manakala, di bahagian ruangan komen telah mendapat pelbagai reaksi dalam kalangan netizen.
Malah, puan Azimah turut mencadangkan agar menggunakan isi ikan sardin kerana isinya yang manis kepada seorang pengikut yang bertanya mengenai jenis ikan yang sesuai.

Ramai yang menyatakan sambal ikan ini sememangnya enak! Ada juga yang makan sebagai menu berpantang.

Sumber: Facebook Nor Azimah Ali via Masak Apa Hari Ni..(MAHN)


Orang Johor Kongsi Rahsia Buat Sambal Kicap ‘Kick’, Baru Menjadi!

Kalau anda ke Johor, jangan lepaskan peluang mencuba pisang goreng dicicah bersama sambal kicap. Bukan pisang goreng sahaja boleh, sukun goreng dan tempe pun boleh. Wah!
Biasanya, hanya orang Johor sahaja yang pandai buat sambal kicap kerana ada bahan rahsia perlu letak untuk dapatkan sambal kicap padu. Nak tahu macam mana? Ikuti perkongsian resepi di bawah.

Baca juga: 6 Petua Sambal Tempe Kekal Rangup Walaupun Dah Lama Buat, Wow!
ORANG JOHOR KONGSI RAHSIA BUAT SAMBAL KICAP KICK

Saya ni orang Johor wajib ada sambal kicap dalam peti ais. Sambal kicap ni boleh dimakan dengan soto, dicicah dengan goreng pisang, keledek, tempe, tauhu dan macam-macam lagi. Ini saya nak share cara saya buat sambal kicap. Boleh tahan berbulan simpan di peti ais.

Bahan-bahan:

Cili padi 30 bj
Bawang putih – 2 labu (digoreng hingga perang)
Kicap masin – ½ botol atau ikot paras cili dlm jug blender
Cuka/air limau – 3 sudu besar
Gula – 5 sudu besar

Cara penyediaan:
– Masukkan semua bahan ke dalam pengisar dan kisar. Jangan terlalu cair dan jangan terlalu pekat.

Makan dengan keledek goreng waktu petang memang sedap. Puas hati. Selamat mencuba!
Sumber: Facebook Norhayati Ismail Tang


Resepi Sambal Kicap Power! Boleh Tahan Lama & Tetap Sedap

“Wah, memang makin berselera makan sambal nasi kalau ada sambal kicap. Goreng telur sebiji pun boleh bertambah dibuatnya! Rasanya tak susah pun nak buat sambal kicap ni, tapi hari tu pernah buat kenapa rasa dia tak sedap macam ni?”
Ada orang memang suka sambal kicap ni. Rasanya yang pedas-pedas tu buat kita lagi syok nak makan dan cicah dengan macam-macam. Bubuh dengan sup, soto, nasi goreng, mee goreng, ikan bakar. Kalau orang Johor biasanya dia buat cicah dengan pisang goreng sekali. Fuh, memang terangkat!

Nampak macam senang je nak buat sambal kicap ni kan? Tapi kadang-kadang bila kita buat tak dapat pulak rasa macam yang kita inginkan. Kadang-kadang ada yang cair sangat dan sesekali tu dapat pula rasa yang mentah.
Jom kita tengok resepi sambal kicap original Johor yang sedap dan tahan lama, hasil perkongsian Oh Lisa menerusi Facebook.

Resepi Sambal Kicap Tahan Lama Dan Confirm Sedap
Berikut adalah bahan-bahan yang kita perlukan untuk buat sambal kicap. Simple je sebenarnya.

Bahan-bahan

1 genggam lada merah
1 labu bawang putih
2 sudu besar gula
Secubit garam
Kicap manis secukupnya

Cara-cara
Ok dah cukup bahan-bahannya, jom kita buat. Senang sangat!
1. Goreng Cili & Bawang Putih
Mula-mula kupas bawang putih dan buangkan tangkai cili.
Lepas tu, gorengkan sekejap dalam minyak panas. Bila kita goreng, taklah rasa mentah. Sambal kicap pun boleh tahan lagi lama.
Tak perlu goreng lama sangat, agak-agak dah masak nampak perang sikit oklah. Macam dalam gambar di bawah ni boleh tengok perbezaan sebelum dan selepas goreng.

2. Campurkan Semua Bahan Lain
Kemudian, masukkan bawang dan cili tadi terus dalam blender. Letakkan gula 2 sudu besar dan secubit garam.
Bubuh sekali kicap secukupnya. Tak kisahlah kicap jenama apa asalkan kicap manis. Saya guna kicap Jalen. Agak-agaklah banyak mana ya. Saya bubuh macam dalam gambar ni.

3. Blender
Akhir sekali blenderkan semua bahan tadi sampai hancur. Dah siaplah sambal kicap kita.
Mudah je kan?

Sedapnya, Boleh Buat Stok Banyak-banyak!
Bila dah siap, simpan dalam bekas bertutup bubuh dalam peti ais. Disebabkan sambal kicap ni tahan lama, bolehlah buat sekali banyak dan buat stok terus dekat rumah. Senang bila nak makan dengan bihun sup, soto atau apa jua hidangan favourite anda.
Kalau tiba-tiba tekak terasa nak makan ikan bakar, perah je limau dekat sambal kicap ni. Settle!
Jadi apa lagi, rugi tak cuba tau. Walaupun simple, tapi cukup membuka selera.

*Resepi sambal kicap tahan lama dan confirm sedap ini dikongsikan oleh Oh Lisa menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Untuk lebih banyak perkongsian, follow FB beliau Oh Lisa dan IG @gerobokbeglisa2.


Resepi ‘Sambal Kurang Ajar,’ Bertambah-Tambah Nasi Kalau Makan!

Menu sambal ikan bilis garing dan kering merupakan juadah yang paling mudah serta cepat jika kesuntukan masa untuk memasak. Lebih menambah selera apabila dipadankan dengan nasi panas dan telur mata. Sedapnya! Jom kami kongsikan resepi sambal ikan bilis garing dan pedas resepi saudari Jona MJ di Facebook.
Baca juga: Resepi Kulit Dumpling Buat Sendiri, Hanya Guna 2 Bahan je!

RESEPI ‘SAMBAL KURANG AJAR’, BERTAMBAH-TAMBAH NASI KALAU MAKAN

Kenapa kami panggil sambal kurang ajar? Sebab bila menu ni muncul masa makan, bertambah-tambah nasi kami makan. Yang berdiet pun boleh terbabas. Sebab tu kami sekeluarga panggil kurang ajar. Tak ada niat nak sangkal rezeki Allah bagi.

Bahan-bahan:

Cili kering: gunting dulu utk buang biji & digoreng garing. Jaga-jaga jangan sampai hangus!
Bawang merah : Satu genggam. potong 4 cukup. Digoreng hingga layu
Bawang putih : sama macam bawang merah
Ikan bilis : goreng garing

Cara penyediaan:
– Semua diatas digoreng berasingan tapi guna minyak yang sama. Nak mudah goreng: ikan bilis > bwg merah & bwg putih > cili kering.
– Kisar kasar menggunkan pengisar. Masuk asing-asing dan satu-satu.
– Cili kering masukkan sedikit gula dan garam bagi cukup rasa kemudian kisar pula ikan bilis dan bawang merah serta putih. Masukkan minyak masak anggaran dalam 3/4 cawan.

Campurkan semua bahan yang dikisar halus. Letak dalam balang kedap udara. Tak perlu simpan peti ais. Boleh tahan sampai sebulan.
– Nak makan tinggal campurkan dengan nasi, telur dan kicap. Pergh! Sedap betul. Boleh buat stok nak melancong nanti. Selamat mencuba!

Sumber: Facebook Jona MJ


Resepi Sambal Nasi Lemak Turun Temurun, Sekali Makan Teringat Masakan Nenek Di Kampung

Sebut sahaja nasi lemak, memang sudah dikenali oleh seluruh rakyat Malaysia malah di serata dunia. Namun, ‘wira’ nasi lemak ini bukan sahaja terletak kepada tekstur nasi yang lembut dan berlemak malah sambal cili sebagai kuah bersama nasi itu adalah sangat penting dari segi warna dan rasa. Jadi, apakah resepi sambal nasi lemak yang paling ‘power’ sekali?
Mungkin ada banyak perkongsian resepi sambal nasi lemak tetapi, ada satu perkongsian resepi menerusi laman Twitter Nurul Shima ini mendapat perhatian ramai kerana ia merupakan resepi turun temurun keluarga!

Baca juga: Makanan Yang Tidak Elok Dipanaskan Semula, Baru Tahu Nombor 3 Tak Boleh Tapi Selalu Buat!
RESEPI SAMBAL NASI LEMAK TURUN TEMURUN, CUKUP RASA
Berikut merupakan perkongsian resepi sambal nasi lemak yang menjadi kegilaan ramai ini.

Sambal nasi lemak, resepi turun temurun:
– Tumis 3 sudu bawang merah kisar sampai naik bau wangi.
– Masukkan 3 sudu besar ikan bilis yang dah dikisar. Kacau bagi sebati, jangan hangit.
– Masukkan 7 sudu besar cili kering kisar. Kalau nak pedas, masukkan lagi cili kisar tu. Saya tak nak pedas sangat.
– Masukkan 3 sudu besar gula melaka yang dah dihancurkan. Kacau sebati dan biarkan ia masak. Api tu jangan besar dan jangan kecik, just nice.
– Dah nampak sambal tu merah berkilat, masukkan 5 sudu kecil garam dan 7 sudu besar air asam jawa. Kacau dan biar ia mereneh.
– Apabila sambal dah mula pekat, masukkan 2 sudu besar gula putih dan 2 helai daun pandan. Kacau dan biarkan ia masak lagi.
– Setelah 20 minit ia masak, dah boleh tutup api dan hidangkan.
InsyaAllah sambal nasi lemak cara saya ni tahan untuk beberapa hari dengan suhu bilik.

*Nampak sedap bukan? Kalau bosan nanti asyik makan lauk daging sahaja sempena Hari Raya Korban, boleh buat nasi lemak pula!
Sumber: Twitter @NurulShima


Rupanya Tak Pakai Bawang Pun! Ini Resepi Sambal Penyet Paling Sedap Sebijik Macam Restoran Indonesia

“Ish mengidam betul nak makan ayam penyet macam kat kedai Indonesia tu. Sekarang ni musim wabak rasa risau pulak nak makan luar. Nak cuba resepi sambal penyet sendiri dekat rumahlah.”
Makanan Indonesia memang kena dengan tekak orang Malaysia terutamanya bab-bab sambal ni kan?

Kita ni pulak memang sejenis yang sambal tu ‘wajib’ ada atas meja.
Jadi, apa kata kita cuba resepi sambal penyet ala Indonesia yang dikongsikan oleh saudari Juwita Afifah.

Nak tahu apa yang specialnya resepi sambal penyet ni?

Katanya beliau dah cuba macam-macam resepi sambal penyet sejak zaman bujang lagi sebab peminat tegar makanan Indonesia ni, terutamanya nasi ayam penyetlah!
Tapi semua resepi tu macam ada yang tak kena. So, memang tak puas hati selagi tak sama macam kedai favourite.
Pencarian resepi sambal penyet pun diteruskan sampailah terjumpa satu resepi yang agak ‘pelik’. Kenapa?
Sebab resepi ni langsung tak letak bawang merah!
Mula-mula macam risau juga sebab takut tak sedap sebab kebanyakan resepi yang jumpa semuanya bubuh bawang banyak-banyak kan?
Tapi rupa-rupanya resepi sambal penyet ni memang PERFECT. Sedap sangat-sangat, memang rasa macam tak perlu beli kat kedai dah.
Jadi apa tunggu lagi, jom tengok resepi sambal penyet yang special sangat tu!
Resepi Sambal Penyet Paling Mudah & Layan Habis. Sebijik Macam Restoran Indonesia
Resepi sambal penyet yang saya nak kongsikan ni mudah saja.
Di sini saya senaraikan bahan-bahannya yang ringkas sangat.
Bahan-bahan

Tomato (belah 4)
Cili besar
Cili padi
Belacan
Ikan bilis (segenggam)
Minyak masak

NOTA:
Bahan-bahan ni tak ada sukatan khusus. Agak-agak je ikut selera kita.
Kalau nak sedap, boleh lebihkan tomato. Nak pedas, boleh lebihkan cili padi. Nak lagi merah, lebihkan cili besar. Macam tulah lebih kurang.
[Baca juga : Cara Buat Serbuk Perasa Homemade Untuk Masakan. Bebas MSG, Lebih Sihat & Sedap! ]
Cara-cara
1. Goreng Bilis
Mula-mula goreng ikan bilis dengan sedikit minyak hingga garing.
2. Masukkan Tomato & Bahan Lain
Bila ikan bilis dah garing, terus masukkan tomato ke dalam kuali gorengan ikan bilis tadi.
Masukkan pula cili besar, cili padi dan belacan.
Goreng sehingga layu.

3. Biar Sejuk
Bila semua dah layu, tutup api, dan biarkan sejuk.
4. Kisar
Setelah sejuk, baru masukkan dalam blender.
Blend kasar sahaja, guna butang pulse. Atau boleh juga guna chopper atau tumbuk guna lesung batu.
Saya punya ni saya guna hand blender.

5. Masak Semula
Dah siap blend kasar, masukkan semula sambal tadi ke dalam kuali yang sama.
Masak sehingga kering air dan pecah minyak.

6. Perasakan
Akhi sekali letak garam sikit. Boleh tambah gula jika suka.
Siap!

Dah siap tu bolehlah hidang dengan ayam penyet. Atau keli goreng atau apa-apa ikan goreng. Ikut suka tekak masing-masinglah ye.

Makan dengan nasi goreng atau tambah dengan nasi putih je pun dah sedap.
Rupanya Tak Pakai Bawang Pun Sedap!
Resepi ni memang resepi sambal penyet terbaik yang saya pernah rasa. Dan suami pun memang confirm bertambah nasi bila saya buat sambal penyet ni. Alhamdulillah.
Tak sangka tak pakai bawang pun sedap kan? Maklumlah orang Malaysia ni kalau boleh segala jenis masakan mesti pakai bawang.
Sebabnya bawang ni dah macam satu ‘kewajipan’ dalam semua resepi sambal-sambal ni.
So kalau nak tahu rasa sedap dan ‘power’ tu macam mana kenalah cuba tau…
[Baca juga : Resepi Original Bakso Bebola Daging Macam Di Indonesia, Mesti Licin Mangkuk! ]
Selamat mencuba semua.
*Resepi sambal penyet ini dikongsikan oleh Juwita Afifah menerusi Facebook Masak Apa Hari Ni (MAHN). Ia telah disunting dan dikongsikan semula dengan kebenaran. Untuk sebarang pertanyaan atau maklumat lanjut berkaitan resepi, sila rujuk posting asal beliau di SINI.


Resepi Sambal Penyet Viral, Simple Tapi Pedas Menyengat!

Mesti ada di kalangan kita adalah pencinta sambal penyet dan ingin makan sambal itu setiap masa. Akan tetapi, tidak mungkinlah kita hendak membeli sambal ini di kedai bukan? Lagi-lagi bila di hujung bulan semestinya duit pun makin berkurang sehingga tidak mampu untuk membeli sambal kegemaran kita itu.
Walaupun pada masa sekarang banyak sahaja orang yang menjual stok sambal penyet di mana-mana, anda juga boleh mencuba buatnya sendiri kerana ianya lebih sedap. Seorang pengguna TikTok @emymellisamohdkasim telah berkongsi video resipi sambal penyet sedap dan boleh tahan lama. Mesti sedap makan dengan nasi panas-panas.

Baca juga: Rupanya Ini Manfaat Tempe Yang Kita Tidak Tahu, Sedap Pun Sedap!
RESIPI SAMBAL AYAM PENYET

Bahan-bahannya:

– 7 tomato merah
– 5 cili merah besar
– 20 cili merah kecik
– 2 biji bawang merah
– 2 ulas bawang putih
– Sedikit belacan
– Garam dan gula
– Minyak masak

Cara penyediaan:
1. Panaskan setengah cawan minyak masak ke atas kuali.
2. Masak bawang merah & bawang putih hingga berbau harum.
3. Masukkan semua tomato dan masak sampai lembik.
4. Masukkan semua cili merah dan belacan, gaul sebati bersama tomato tadi.
5. Padamkan api dapur dan rehatkan masakan seketika sehingga suhu menjadi suam.
6. Kemudian, kisarkan masakan ke dalam blender tapi jangan kisar terlalu kerap. Elakkan sambal penyet menjadi halus. Kita tak nak tekstur sambal penyet mcm cili bo.
7. Sesudah kisar, masukkan semula ke dalam kuali dan masak sehingga warna sambal menjadi lebih gelap dan pecah minyak.
8. Akhir sekali citarasakan sambal dengan garam dan gula secukupnya.
Sedia dimakan bersama nasi panas dan ikan goreng.
Selamat mencuba dan kalau dah sekali buat banyak terus, lepas tu simpan dalam peti ais. Bila nak makan ambil saja. Makan pula dengan nasi panas-panas memang menyelerakan!
Video penuh:

 @emymellisamohdkasim
Sambal penyet tersedap 😋🤤 Stok bulan puasa nanti! #sambalpenyet #sambal #kacaukacaukan #tarabyemymellisa #mahn #masakapaharini
 ♬ Joyful Mood – HD Studio

Sumber: TikTok @emymellisamohdkasim